Daristadi banyak ngomongin dikejar ama anjing. Ternyata, orang yang ngeri banget ama hewan anjing itu ada sakitnya, namanya Cynophobia. Fobia itu artinya kita ngeri ama anjing. Orang yang punya fobia kayak gitu bukan cuman orang yang ngeri kalo ketemu anjing langsung. Orang yang kena cynophobia itu orang yang baru ngebayangin anjing aja udah ngerasa ngeri ampe badannya ngerengked. Nah, jia bisa aja ketakutan pas liat gambar anjing di internet atawa di tv. Orang yang fobia anjing bisa jadi, waktu dulunya pernah ngalamin yang jelek gara-gara anjing. Soalnya cuman liat di layar atawa malah baru kebayang aja udah ngeri duluan. Kalo udah ampe fobia kayak begitu, bisa ngeganggu kerjaan atawa kegiatan sehari-harinya.


Pada pengidap BPD juga diduga terdapat kelainannye fungsi dari zat kimia otak atau neurotransmitter yang berperan dalam pengaturan emosi. Ciri kepribadian tertentu. beberapa tipe kepribadian lebih berisiko untuk mengalami BPD misalnye, kepribadian agresif dan impulsif. Faktor-faktor di atas dapat meningkatkan risiko seseorang mengalami BPD. Namun, bukan berarti seseorang pasti akan mengalami gangguan kepribadian BPD jika memiliki faktor risiko tersebut. BPD juga tidak mustahil dialami oleh seseorang yang tidak memiliki satu pun dari faktor risiko di atas. Di samping ntu, jika tidak mendapatkannye pengobatannye yang sesuai, pengidap borderline personality disorder (BPD) berisiko mengganggu berbagai aspek dalam kehidupan pengidap. Gangguan BPD bisa menyebabkannye pengidapnye kesulitan dan mengalami hubungan sarat konflik, sehingga mengakibatkan stress, depresi, penyalahgunaan obat terlarang, gangguan kecemasan, hingga keinginan bunuh diri.


Pas aye SMA, aye tinggal di asrama. Nah waktu entu lagi bulan puasa, jadinye aye bangun sekitaran jam 4-an subuh buat saur rame-rame bareng temen-temen seasrama. Nah pas entu aye bangun masih dalem keadaan ngantuk. Aye pun turun tangga buat antre badogan khusus anak SMA. Nah pas aye liat, ternyate nasinye sisa secentong. Yaudeh aye tetep mau kan. Eh tapi tiba-tiba, anak SMA baru yang ngantre di belakang aye, nyerobot antreannye aye. Jadinye, entu nasi yang sisa secentong diambil sama die. Jelas aje aye marah bener karena diserobot dan jadinye kagak dapet nasi, kudu ke bawah buat antre bareng anak SMP. Tapi karena masih subuh, akhirnye aye pun cuma bisa mendem entu emosi marah karena diserobot.


Jumlah harta karun nyang kêsêbar di Indonèsia amat banyak. Data dari Asosiasi Pêrusahaan Pêngangkatan ama Pêmanpaatan PMKT Indonèsia nyêbut sêjauh ênih têrdapêt 464 titik nyang nyimpên harta karun bawah laut di sêluruh kawasan pêraèran Indonèsia. Potènsi pontên èkonomis dari harta karun ênih ora maèn-maèn, ngêraih 12,7 miliar dolar AS atau sêtara Rp181,69 triliun. Rata-rataa saban titik diprèdiksi punya potènsi èkonomis sêbanyak 27,5 juta dolar AS. Harta karun onoh bêrasal dari bangkè kapal-kapal nyang kêlêlêp, dari mulè punya nêgara laèn kayak Cina atau Portugis ampè punya korporasi raksasa wayah VOC. Di Sêlat Malaka, misalnyah, ngutip data Kêmêntêrian Kêlautan ama Pêrikanan, ada sêkitar 37 titik harta karun. Sêmêntara di pêraèran lor Jawa kayak Karimun ama Kêpuloan Sêribu masing-masing têrdapêt 14 ama 18 titik. Statistik onoh baru nyang ada di wilayah pêraèran, bêlon nyang di daratan.


Pas taon 2020, umurnye hape aye udeh 6 taonan, jadinye udeh lemot dan sering eror bener. Nah karena aye ngerasa entu hape emang dibutuhin banget, apelagi aye kuliahnye lagi daring, akhirnye aye pun mulai rajin nyisain duit jajannye aye buat nabung beli hape. Pas entu duit udeh kekumpul, setelah aye nyelesain tugas kuliah, aye pun langsung ningkring ke mall deket rumahnye aye buat beli entu hape. Pas sampe, aye pun pergi ke toko resmi yang jualin beragam merek hape. Nah, untung aje entu hape yang aye mau masih ade. Tapi ternyata warnanya cuma tinggal item. Tapi aye tetep mau karena bagus juga sih. Walaupun warnanye entu hape item, tetep kayak ada kilatan-kilatan hologramnye. Ukurannye lumayan tinggi dan lebar, jadinye pas bener buat aye yang suka make hape buat nonton juga. Setelah selesai transaksi, aye pun pulang ke rumah sambil kesenengan dalem hati karena akhirnye aye bisa beli hape setelah nabung lumayan lama.


Sebelum jadi penganten katanye tuh calon nganten kaga boleh ketemu soalnye takut nanti nikahnye batal. Sebenernye sih aye mau nurut tuh buat kaga ketemu selama seminggu ampe akad nikah, cuma ada beberapa urusan nyang mesti di urusin tuh waktu ntu. Sebenernye sih deg-degan ya ape bener ini kalo tetep nekat ketemu nanti jadi bala, tapi aye serahin lagi ama nyang di atas pan kite berdua juga buka pengen maen-maen gitu. Setelah urusan kelar kite kaga mampir-mampir tuh langsung pulang ke rumah masing-masing, aye sih mikirnye karna jelang pernikahan biar kaga kecapean gitu jadi mesti jaga kesehatan. Bersyukur banget ampe haru akad tuh bener-bener dilancarin trus dimudahin banget dah ah, ampe kite kaga nyangka semua bisa beres, wah makasih banyak emang ama keluarga besar aye semua.


Kondangan itu kalo udah lulus sekolah juga jadi tempat reunian. Sengaja atawa kagak bisa ketemu temen sekolah dulu. Kadang, pas lagi kondangan gitu ketemu temen yang masih inget mukanya, cuman kagak inget namanya. Yang satu negor cuman pake salam ama ngomong “eh”, yang satu mau manggil nama sembari mikir. Abis itu, manggil nama yang jia inget. Kalo kagak, ikutan manggil “eh” juga sembari ngebanyolin pake muji-muji. Sembari ngodein temennya, kedip-kedip. Maksudnya, panggil itu orang pake namanya. Bisa juga, kalo udah melengos, langsung nanya ke temen laen. Kita begitu emang biasanya kagak enak aja ketauan ama orangnya kalo kita lupa nama jia.


Ada anak sekolah yang sering jajan es teh di warung kantin sekolahnya. Murid itu, sering banget beli ampe dikenal ama ibu warung. Pernah satu hari jia lupa udah bayar jajanan itu apa belom. Pas ke warung, nanya si ibu warung itu kagak inget. Gara-gara takut salah ngitung, akhirnya jia lebihin aja bayarnya. Kelakuan kayak gitu udah dibiasain dari jia kecit, kagak boleh ngutang. Kalo emang lagi kagak ada duit buat jajan mending ditahan. Cuman, hari itu, jia ada duit, lupa masalah bayar aja, bukan kagak mau bayar. Jia pikir dibanding kurang jadinya jia ngutang, mending jia lebihin. Sikap takut salah yang kayak gini bisa jadi baek buat orang.


Waktu SD tuh aye pernah ngerasain nyang namanye dipukul temen. Alesannye tuh kaga jelas, aye cuma nyuruh die piket tapi die malah marah trus ngambil papa jalan buat hantem muka aye. Buset rasanye bener-bener sedep dah itu. Karna begitu aye bales lagi tuh pukul pake papan jalan punya aye, eh dia ikutan bales juga ampe 3 kali dia pukul. Disitu posisinya ada guru lagi ngajar di kelas, aye udah bonyok-bonyok ampe nangis trus si guru bukan nyamperin malah diem aja. Aye dikira nangis karna ngilangin rapot, padahal lagi babak belur abis dihajar papan jalan. Pas pulang juga sempet salim ama guri tapi guru aye malah kaga acuh.


Banyak orang bêranggêpan kalu utang bisa dêngan gampang êluh lunasin kalu êluh nutupnyah dêngan minjêm dana laèn. Praktik ênih dinamain tutup lobang gali lobang. Mêski kêsannyah èpèktip, nyatanyah ênih adalah cara ngêlunasin utang nyang salah ama patal. Alih-alih utang nyang ada gasik sêlêsè, êluh justru bêpotènsi nambah masalah baru lagi nyang pada akhirnyah utang nyang êluh milikin ora pêrnah bênêr-bênêr lunas. Kalu êluh ngajuin pinjêman, pastiin bahwa êluh ngajuin pinjêman sêsuè dêngan kêbutuhan ama kêmampuan ngêbayar êluh. Sêbisa mungkin ontong ngajuin pinjêman pêranti pêngêluaran nyang sipatnyah konsumtip atau pêranti ngêmênuhin kêpèngènan gaya idup mèwah, têrlêbih lagi kalu kondisi kêuangan êluh bêlon stabil.


Sêorang masinis bêrnama Iga dinês kê luar kota tibang bêdua ama asistènnyah. Diah bêrangkat pada malêm ari sêkitar jêm 21.00 WIB. Sêbêlon bêrangkat, Iga ngêcèk kondisi kêrêta, têrmasup rangkèan-rangkèannyah. Wayah diah ngêlongok kê bêlakang buat ngêmastiin kêamanan rangkèan kêrèta, diah ngêliat sosok putih lagi duduk di atas tèngki minyak kêrèta. Iga nyuèkin sosok onoh. Diah nganggêp onoh tibang halusinasinyah. Tapi, wayah diah ngêlongok kê têmpat tèngki minyak tadi, sosok putih onoh udah ngilang. Kagak cukup sampè di sonoh ajah, pênampakan juga dialamin Iga wayah dinês dêngan kêrèta nyang bêpênumpang. Kêjadian onoh dialaminnyah wayah ngêliwatin sêbuah jêmbatan. Jêmbatan onoh kurang lêbih panjangnyah 30 mètêr dan diah bêdiri di samping jêmbatan, sosoknyah itêm. Wayah Iga ngêliwatin jêmbatan, diah udah ora ada.


Pêndidikan pêrtama sêorang bocah bêrasal dari kêluarganyah. Ngêdidik sêorang bocah ora gampang ama bêrbèda dari atu bocah kê bocah laènnyah. Tapi, dêngan ngêdidik bocah sêcara têpat bakal ngêja bocah bisa mahamin dunia sêkitarnyah lêbih baèk. Nyang têrpênting adalah bahwa ontong sêkali-kali ngomèlin bocah pas lagi ngêdidiknyah. Bocah kudu patuh bukan karna diah ngêri atau karna ada nyang mêratiin, tapi karna onoh adalah hal nyang bênêr buat dilakuin. Orang tua tumannyah bisa mulè ngêdidik bocah sêudah bocah mahamin kata 'ora', jauh tangèh sêbêlon bêumur atu taun. Waktu nyang pas buat mulè kira-kira wayah bocah mulè ngêrangkak ama mampu ngêraih bênda-bênda di sêkitarnyah.


Saban pagi, jalan bedua ama laki keliling komplek deket rumah. Demennya jalan begitu, bisa ketemu banyak orang. Jadi bisa begaul juga ama orang sekitar. Cuman, ada aja yang bikin gedek. Kalo di tengah jalan, tau-tau ngeliat ada ludah yang kentara banget. Lagi asik, jalan sante sembari ngobrol. Sembari atur napas biar bisa ngirup hawa pagi. Tiba-tiba aja liat ludah begitu. Beneran geli. Kuatir napas yang ditarik ada kumannya dari ludah tadi. Rasanya geli, gedek, ama bingung juga. Ngapa sih orang ngeludah di jalan. Padahal, di pinggir jalan itu ada got gede banget. Bener-bener di samping jia ngeludah itu keliatan banget gotnya.


Setelah sekian lama aye bener-bener jaga kesehatan ampe kaga paling sakit nyang ringan-ringan dah. Pas udeh kerja aye kaget malah dapet penyakit nyang lumanyan parah. Penyakit nyang aye juga baru denger tuh namanye. Awalnye aye ngeri banget tuh, pan dulu Nyak pernah tuh dioperasi gara-gara penyakit empedu nyang ada batunye. Nah, aye tuh belom jelas ada apenye di bagian empedu. Trus mao kaga mao kan di opname kan, buat periksa lanjutan tuh, ngeri ada batu juga. Waduh selama di rumah sakit emang ngerasa hidup tuh kaga tenang. Tidur kaga nyenyak pisan, karena masih pemasaran ama kite kena penyakit apaan. Pas hasilnye keluar ya kena peradangan empedu tuh gara-gara pola makan nyang kaga bener. Mulai sekarang ngejauhin makan-makanan sembarangan.


Tiap insan memiliki rasa takutnye terhadap hal-hal tertentu yang berbeda tiap orangnye, seperti misalnye takut saat keadaan pada gelap, ruangan yang rasanye sempit, atau yang paling sering orang-orang pade takutin adalah dengan hantu. Kagak dapat dipungkiri, dapat melihat sesuatu yang merupakan hal gaib tentu bisa membuat jantung melonjak kaget. Berdasarkan penelitian, pengalaman tersebut biasanye dialami ketika berada di ruangan yang bertemperatur rendah, dan sedang dalam tekanan stress. Selain ntu, studi di tahun 2006 dari Olaf Blanke yang dipublikasikannye di Nature International Weekly Journal of Science, menyebutkannye bahwa fenomena melihat hantu bisa dikarenakan tingginye kadar karbon monoksida yang masuk ke otak.


Sebelom jadi bini orang, aye tuh lebaran pasti ngumpul kan ama orang tua, dari kecil tuh lebaran pasti di kampung Nyak karna kite pan orang Betawi asli nyang kaga mungkin pulang kampung. Pas udeh kawin berasa dah, aye pertama kali lebaran kaga di Jakarta, tapi pulang ke kampung asal suami di Kuningan Jawa Barat, sebenernye hati sedih dah karena hari pertama lebaran kaga deket ama orang tua, trus maap-maapan juga lewat video call. Momen itu tuh bikin aye sedih bukan maen, karna kag bisa kite cium tangannye langsung. Mangkanye aye selalu doain orang tua aye biar sehat terus, lebaran akan dateng masih bisa ngumpul kaya biasanye.


Tiga taun yang lalu ada virus yang nyerbu Indonesia, itu virus kopit. Banyak orang yang akhirnya kejangkit. Abit itu, dimulai vaksin buat bikin kuat badan kalo misalnya ketepa kopit itu jadi kagak parah-parah amat. Waktu awal-awal musim vaksin itu ada yang takut banget buat divaksin. Malah ada yang nyablak banget bilang kalo kagak mau divaksin. Waktu itu, banyak banget yang nyampein berita yang nakutin, dari seremnya bahan vaksin ampe ada yang bilang, orang yang divaksin bisa kena penyakit malah ampe bisa bikin modar. Dari situ, banyak orang yang ngerasa ngeri kagak mau divaksin jadinya. Malah ada orang yang udah kena kopit tetep masih ngeri buat disuntik vaksin.


Melansir studi di National Center for Biotechnology Information, panic attack adalah suatu perasaan takut yang muncul secara tiba-tiba dan terasa intens, kadang tanpa penyebab yang jelas. Kondisi ntu bisa dialami sesekali dalam hidup, yang biasanye menghilang saat keadaan, atau situasi pemicunye berakhir. Namun, jika serangan panik terjadi secara berulang, dan untuk jangka waktu yang lama, maka kondisi ini disebut gangguan panik, atau panic disorder. Dikutip dari The National Institute of Mental Health Information Resource Center, orang dengan panic disorder memiliki serangan ketakutan berulang dan tiba-tiba. Serangan panik atau panic attack ditandainye ntu oleh ketakutan akan bencana, atau kehilangan kendali, bahkan ketika kagak ada bahaya yang nyata. Seseorang mungkin juga memiliki reaksi fisik yang kuat selama serangan panik. Bahkan, bisa terasa seperti mengalami serangan jantung. Serangan panik ntu dapat terjadi kapan aje.


Waktu kecil kan keluarga aye demen banget miara ayam. Pokoknye setiap rumah tuh miara ayam. Emang si ayam mah  kaga galak, cuma om aye tuh miara ayam bangkok nyang gede trus juga ngejar kalo ketemu orang. Ceritanye kan aye pengen maen ke rumah sepupu aye, padahal aye udeh mindik-mindik biar tuh ayam kaga denger. Cuma tetep aja tuh ayam ngejar, padahal kaga ade ape-ape cuma kalo liat orang lari tuh ngejar. Waktu itu kebeneran lagi sial tuh, pas lari kesandung ama batu eh jatoh dah. Udah jatoh trus dipatokin lagi ama ayam. Ibaratnye nih udeh jatoh ketiban tangga dah double sakitnye.


Sebenernye sih kalo kite kaga salah mah polisi juga kaga bakal ngapa-ngapain kite. Malah kalo kite bantu jadi saksi kecelakaan kite bisa mudahin kerja polisi supaya tau nih motif kecelakaannye apa. Terus kalo kite mao bantu juga mesti kasih keterangan nyang bener-bener tuh jangan ampe ada nyang diumpetin. Kalo nanti kite kaga jujur malah kite nyang nanti kena akibatnye kan kaga mao kaya gitu. Trus juga jangan sembarangan tuh mindahin korban nyang masih idup karna kalo kite kaga tau selanye malah jadi knapa-knapa. Paling kalo kute nyang jadi saksi mensing kite cari bantuan aje ama orang nyan tepat biar kaga salah langkah.


Kagak jarang kite nemuin orang nyang gugup, susah buat ngomong pas di panggung, ato bahkan kite ndiri nyang ngalamin. Padahal, kite udeh usaha ngapalin kate-kate nyang bakal diomongin pas di atas panggung, cuman ujug-ujug buyar gitu aje. Rasanye kek keder ame ingetan ndiri. Nah, kalo kate kamus American Psychologycal Association, demam panggung enih diwujudin dari rasa cemas tentang pencapean nyang bakal kita dapet pas lagi di panggung. Orang nyang kena demam panggung bakal degdegan bangat soal ekspektasi orang-orang bakal sesuai kagak ame nyang die tunjukin, misalnye soal omongan, maen musik, ampe gegares di depan umum. Degdegan ntu biasanye gegara takut dapet kritikan, hinaan, ampe malu ame orang laen gegara kagak nyanggup menuhin arepan mereka.


Jadi gimane kalau ternyata kite enggak tahan untuk meludah? Buanglah ludah dengan bijak. Cara paling tepat kagak membiarkan ludah di udara terbuka. Buanglah di toilet kemudian siram ludah dengan air mengalir, dan bilas sisi-sisi yang mungkin terkena cipratan ludah kite. Buang ludah di tempat di mane ada air mengalir. Kagak hanya di tempat ada air, tapi ada air yang mengalirnye. Atau keluarkan di tisu, kemudian buang ke tempat sampah (jangan buang sembarangan). Jangan di depan orang-orang juga karena bikin orang jijik. Mulailah diri sendiri, dan juga orang lain agar terhindar dari infeksi virus corona dengan cara cuci tangan, makan ganyeman yang bergizi seimbang untuk perkuat imun, dan pastinye kagak buang ludah sembarangan.


Setiap pertemanan kan pasti ada konflik di dalemnye. Wajar kite sesama manusia pasti ada salah pahamnye, ya suatu saat bakalan ngalamin tuh salah paham cuma ya kaga usah ampe berlarut-larut. Kalo gedeg ama temen ya sewarjarnye aja, inget tuh temen tuh nyang nemenin kite pas susah ama seneng. Kite nanti bakal nyesel kalo udeh susah buat ketemu. Kaya sekarang nih, temen-temen udeh pada kawin ama punya anak, udeh susah tuh dapet waktu ngumpul, malahan ada nyang ampe bener-bener ilang tanpa jejak. Kalo udeh ngerasain begini pasti kaget kalo bisa ketemu aja tuh kesempatan nyang langka. Mangkanye, kalo punya temen nyang tulus jangan pernah di sia-siain karna nyari temen susah, nyang gampang tuh nyari musuh.


Sêlaèn ngêrugiin industri, têrnyata kêcanduan nonton pèlêm bajakan di intêrnèt juga bisa ngêrugiin masarakat. Soalnyah di dalêm situs ilègal onoh têrdapat malware nyang bêrisi pirus dan bêrpotènsi ngêracunin komputêr atau pêrangkat pêngguna. Bahayanyah adalah pirus nyang udah ngêjalar di pêrangkat pênonton bajakan onoh bisa ngêja komputer atau lèptop dikendaliin ama orang nyang ora bêtanggung jawab. Orang nyang ora bêtanggung jawab onoh bisa baè nyêlakain kamèra di lèptop ama ngêrêkam sêluruh aktipitas pênonton bajakan tanpa sêpêngêtauannyah. Nyok, kita bantu pêrpèlêman Indonèsia. Bukan tibang ngêbantu industrinyah, tapi bagènin sinèas kita juga têtêp bêkarya. Pada wayah nyang bêrbarêngan, sêbênêrnyah kita juga lagi ngêlindungin diri kita dèwèk.


Sekitar sorean pas langit udeh mulai sedikit gelap, puding buatan empok aye udah dingin di kulkas. Die pun motongin dan nyediain entu puding. Pas aye udeh dapet bagian aye, aye langsung nyobain entu puding buatan die. Pudingnye entu puding tiramisu, jadi warna pudingnye cokelat, di atasnye ada krim tiramisunye, abis entu ade serbuk kopinye. Nah pas aye udeh makan beberape suap, aye ngerasa kayak ada yang aneh gitu di pudingnye. Pas aye liat ke arah pudingnye, ternyata ada badan cicak di pudingnye aye, nyatu sama pudingnye, ada di tengah-tengah pudingnye aye entu badan cicak. Setelah kejadian entu, puding tiramisu yang awalnye jadi makanan favoritnye aye, jadi makanan yang aye kagak sukain. Aye pun jadi bener-bener takut dan trauma kalo ada cicak di sekitar aye. Aye trauma bener deh kagak boong.


Di Sekolah Dasar (SD) kelas 5, ada anak murid wadon yang lagi serius merhatiin pelajaran. Pas gurunya ngajarin, jia merhatiin sembari nyatet. Pas ada waktu kagak dipake ngomong ama gurunya, suasana jadi sepi. Kagak ada murid atawa guru yang ngomong. Tiba-tiba aja, pas lagi baca catetan yang adi dicatet, jia ngerasa ada yang belom jia tau. Jia langsung angkat tangan buat nanya yang jia kagak tau itu. Abis nanya, jia kagak nyangka gurunya malah jawab pake nada ketus. Di situ, jia kaget banget. Ngapa nanya doang langsung kayak diomelin. Padahal, jia butuh jawabannya, cuman si guru malah jawab kayak kagak niat. Abis dari itu, anak yang biasanya suka nanya, mau belajar ini, ngerasa ngeri duluan kalo bakal diomelin.


Tapi ya mungkin nyang namanye anak sekola pasti pernah nyontek kan. Hal nyang wajar kalo anak sekolaam tuh nyontek. Trus gara-gara itu aye kaga dikasih tuh ngerjain soal ujian dulu. Suruh nemuin guru nyang bersangkutan trus dapetin kartu ujian baru dibolehin ujian. Sebenernye udeh gemeter trus juga malu karna satu kelas tuh pada tau aye di undur tuh ujiannye karna ngasih contekan lewat kartu ujian. Pas nyampe di ruang gimur ketemulah ama guru nyang ambil kartu pelajar aye. Di situ aye di marah-marahin dulu padahal pas itu ujian udeh di mulai. Sebenernye aye udeh pasrah juga mao ngulang ujian apa kaga, trus galama ade guru laen nyang nyamperin trus nyuruh aye ikut ujian aje langsung ke kelas.


Pulang kola kali enih, Doel lagi banyak bengongnye. Bahaye juge padahal di jalan, bari bawa motor, tapi malah bengong. Kagak bagus buat ditiru. Cuman, Tuhan langsung ngirim tegoran ke Doel, keknye, dengan ujug-ujug aje ade motor ketabrak mobil nyang ngejogrok persis di depan Doel. Doel kaget, langsung buru-buru ngumpulin kesadarannye, terus turun dari motor nyamperin si korban. Kagak pake lame, ntu korban darahnye bececeran gegara emang kagak pake helm. Doel inget kate gurunye, kagak bole sembarangan mindahin korban kecelakaan. Makanye die cuman bantu mindahin barang-barang korban ke pinggir jalan, kek motor, tas, sendal nyang kelempar, ame ape bae nyang bececeran di jalan. Begitu udeh, die balik lagi ke kerubungan orang-orang di sekeliling korban bari tereak-tereak, "Telpon ambulan, woy! Telpon ambulan!" Terus Doel liat orang di sampingnye langsung nelpon ambulan. Doel jadi meratiin si korban lagi. Bagian palanye udeh penuh ame darah ngalir, matanye udeh ketutup, ame napasnye putus-putus. Doel degdegan bangat liatnye. Keringetan dingin, perutnye kek melilit nongtonin kejadian nyang kagak biase enih. Mana die kagak bise ngapa-ngapaen. Ampe pelan-pelan die liat, ntu korban akhirnye udeh kagak napas lagi. Doel langsung mundur, nenangin diri. Die kagak kuat liat nyang beginih-beginih.


Pasanganmu tentu aje bukan kucing, melainkan manusia yang memiliki akar pikiran, dan seharusnye bisa menahan nafsunye. Jika alasan pasangan selingkuh karena kagak tahan godaan, ntu artinye kagak mau bertanggung jawab atas kesalahan yang dilakukannye. Dia menyalahkan nafsu dirinye, meskipun sebenernye dia memiliki otak yang bisa dipakai untuk berpikir bahwa yang dilakukannye ntu kagak bener. Minta dia bertanggung jawab, die bukan karena siape-siape, tetapi karena ntu yang menjadi keputusannye. Apa pun alasannye, kagak ada satu pun dari “skenario” di atas yang menggambarkan bahwa pasangan dipaksa oleh selingkuhannye untuk berselingkuh, bukan? Nah, ntulah mengapa kamu seharusnye marah kepada pasangan saat mengetahui dirinye berselingkuh, bukan kepada selingkuhannye.


Wayah êluh yakin lagi diintilin, masuplah kê toko nyang ramè ama tèlpon têmênluh. Minta diah maranin dêngan kêndaraan. Kalu ponsèl êluh modar atau ora ada nyang bisa maraninluh, pêratiin sêkitarluh. Carilah sêsêorang atau sekêlompok orang nyang kêliatan jonjon ama bêrsêdia ngêbantuluh. Têrus, bêgabunglah ama mêrèka sêolah êluh mêrupakan bagian dari mêrèka. Bilang diêm-diêm bahwa êluh lagi diintilin ama minta mêrèka nêmêninluh ampè diah pêgi. Bagi êluh nyang ada di jalan, kalu ada sêsêorang ujug-ujug sok kênal ama êluh kêliatan kêngêrian, miluinlah bêpura-pura ngêjadi têmênnyah. Kalu êluh ngêliat sêsêorang kêbangêtan ngêri buat minta bantuan wayah diintilin, bêpura-puralah ngênalnyah ama ajak diah bêjalan barêngluh. Soalnyah para pêngintil cêndêrung ninggalin orang-orang nyang barêng orang laèn.


Ngêrasa gugup atau dêmam panggung wayah bakal tampil di dêpan banyak orang mêrupakan hal nyang normal. Wayah êluh kudu ngomong di dêpan khalayak, pêrsiapin matèri nyang bakal disampèin amatlah pênting. Sêbêlon ngêdapêtin matèri, êluh juga kudu ngêlakuin risèt nyang matêng. Sêbisa mungkin êluh nguasain topik nyang bakal disampèin atau êluh juga bisa nyampèin topik nyang paling êluh kuasain. Têrus, coba lakuin pêndêkêtan dêngan cara nyang khas sêpêrti pas kudu ngomong sêputêr dunia gawè, awalin ama cêrita singkat têntang pêngalaman paling mênarik sêlama êluh bêgawè. Liwat cara onoh, mangka apah nyang êluh sampèin ngêjadi lêbih mênarik ama ngêja audièns mêratiin ucapan êluh.


Karna laki aye orangnye suka sembrono jadi celana-celana die tuh langsung aye kencengin di bagian selangkangannye. Karna kalo kaga begitu, makin sering tuh celana dipake makin cepet juga tuh celana robek. Trus celana jeans juga suka robek, teryata alesannye bukan karna die nyang grasak grusuk, tapi kaen celananye emang pada nepo kalo kebanyakan di cuci. Abis kan bigung kalo kaga di cuci kotor, trus kalo dicucinye kaga pake sabum baunye suka kaga enak. Kaga ngaruh dah celana nyang mahal atau murah. Kalo kite kaga bisa mgerawatnye juga sama aje tuh barang bakalan rusak juga, ampe sekarang belom tau harus pake deterjen nyang kaya gimana biar baju kaga pada rusak.


Dalêm hubungan ama orang laèn, amat wajar kalu kita opèn atau sêdikit kuwatir ama pontên orang laèn têradêp diri kita, bahkan pada sêbagian orang, pêrasaan ngêri ngêcèwain orang laèn kêliatannyah dianggêp ngêjadi sêsuatu nyang positip. Hal ênih dianggêp sêbagè bêntuk kêpêdulian ama kasih sayang kêpada orang laèn nyang ora pèngèn dikêcèwain. Tapi, kalu kêopènan onoh bêrobah ngêjadi kêngêrian bakal ngêcèwain orang laèn, puguh ada nyang salah dalêm pola bêpikir êluh. Kêngêrian buat ngêcèwain orang laèn mêrupakan èmosi nègatip nyang bisa ngêgêrogotin kêbahagiaan êluh dèwèk. Kita sêmuah ngêrasa kudu buat ditêrima ama diakuin. Tapi, êluh ora bolèh nêmpatin diri pada posisi mênuhin arêpan orang laèn sêhingga ngêrugiin diri dèwèk.


Setiap anak pasti ada rasa takut berbuat dosa atau kesalahan, kalo die kaga takut mah pasti udeh bikin dosa di depan kite terang-terangan. Cuma kite juga jangan percaya ama anak 100% aja. Kite juga mesti pantau anak biar kaga terjerumus ke dalem dosa. Apalagi anak muda nyang mau beranjak dewasa, pasti kan rasa pengen taunye lagi tinggi. Jangan juga kite ampe kekang. Bisa jadi brutal nanti ape nyang die lakuin. Jamgan tunggu anak ampe gede biar die tuh tau bener atau salah nyang mane, waktunye tuh dari kecil supaya anak tuh paham. Tapi, cara nyang kite pake juga kaga usah pake kekerasan, nanti dampaknye malah kaga bae.


Setelah hari pernikahan yang udeh dinanti-nanti banget dari jauh-jauh hari, yang bikin hati kite kegirangan kalo ngebayanginnye. Kite harus mikirin juga kehidupannye kite selanjutnye setelah pernikahannye. Pertama yang harus dipikirin setelah kite nikah, kite maunye tinggalnye dimane, yang pasti kalo udeh nikah sebaiknye tinggal berumah-rumah berduaan aje bareng pasangan biar kate cuma ngontrak rumah kecil gapape. Setelah itu pikirin deh pembagian tugas buat ngerjain tugas rumah kalo dua-duanye orang kerja. Pikirin juga belanjaan keperluan yang harus dibeli tiap bulannye, dan lain sebagainye biar rumah tangga kite bawaannye suasananye jadi girang terus. Kite juga harus mikir nabung buat masa depan anak kitenye karena keperluan bocah ntu banyak, dan mahal, belom sekolahnye nanti.


Pemeran yang ada di film atau sinetron tentunye memiliki bejibun penggemar biasanye. Kadang kesianan juga sama mereka karena resiko pekerjaan membuat mereka kaga mudah buat santai-santai kalo ke tempat umum. Karena pasti bejibun penggemarnye bakalan minta foto atau tanda tangan, atau hanya sekedar bersalaman. Para artis dituntut untuk selalu ramah sama penggemarnye karena salah dikit khawatir mempengaruhi citra die. Kaga hanya di pusat belanja aje mereka diburu para penggemar, dimane mane bisa misalnye di acara pernikahan. Kaya waktu ntu di pernikahan sodara aye bejibun artis ada di acara ntu, karena sodara aye dulunye pernah jadi artis model iklan, jadinye lingkungan pertemanannye banyak artis. Aye girang bener gara-gara ketemu bejibun artis yang aye demenin. Salah satunye Revalina s Temat aye demen banget sama die keliatannye bae, bener aje dong pas ketemu aslinye ntu orang emang bae dan ramah bener kaga sombong sama sekali.


Ade kejadian nyang aye alamin waktu aye ngekot sendirian di daerah bandung, kostannye enak bange, bersih kaga ade kesan seremnye, tapinye aye pernah ngalamin kejadian nyang diluaran akal sehat aye, jadinye waktu ntu aye baru balik kuliah jam 9an malem, pas sampe kostan kaga langsung mandi, masih rebahan aje di kasur, ntu posisi lampu kamar mati, cuman lampu kamar mandi aje nyang aye nyalain, eh kaga lama lampu dimar mandi idup mati ndiri, nyang lebih bikin parno saklar lampunye ade nyang maenin, smpe bunyi cetak cetek, kaga mungkin eror aye rasa, kaga mikir panjang lagi, aye langsung ngibrit keluar kamar sambil jejeritan.


Baim Wong ama bininyah ngêja kontèn bêpura-pura udah têrjadi KDRT, têrus bininyah ngaduin kêjadian palsu onoh kêpada Polsèk Kêbayoran Lama. Kêhèbohan onoh têrjadi karna ngêlibatin pihak kêpolisian. Atu hal lagi nyang ngêja kontèn prank KDRT ramè adalah karna adanyah aduan Sahabat Polisi Indonèsia. Mêrèka bêranggêpan bahwa kontèn prank onoh udah ngêrêndahin gawèan ama kêhormatan kêpolisian. Pada prinsipnyah, sêorang nyang ngêlakuin prank artinyah tibang bêpura-pura, auk dah apahan tujuannyah. Mangka dari pêrspèktip onoh kita bisa nyatain bahwa prank adalah sêsuatu nyang ora ètis. Pêndêritaan orang laèn nyang ngalamin KDRT oralah ètis kalu ngêjadi bahan candaan. Kudunyah hal onoh ora ngêjadi bahan candaan karna dikuwatirin kê dêpannyah bakal nganggêp hal onoh adalah hal nyang tuman, padahal kasus kêkêrasan bukanlah sêsuatu nyang bisa ditolèransi.


Babehnye Yona entu kena PHK pas lagi ade badai PHK. Karena entu, dengan duit tabungan seadenye, die berusaha bikin sesuatu yang nantinye bisa ngasilin duit. Tapi nyatanye, setelah beraneka ragam semua usaha udeh die lakuin, selalu gagal. Udeh banyak duit yang die keluarin buat enih usaha, termasuk dana darurat, tapi tetep gagal. Akhirnye die mulai utang sono-sini. Namun entu usahanye kagak pernah ngehasilin keberhasilan. Die malah dikejer-kejer sama rentenir. Die dan Yona pun kudu idup pindah-pindah aliass nomaden. Die bener-bener ngerasain ape yang namenye kegagalan dalem idup pas entu. Die bener-bener ngerasa gagal total sebagai seorang ayah dan pekerja bidangnye.


Masa-masa di awal-awal pandemi Covid-19 bejibun cewe-cewe, baik yang masih bocah ampe yang bangkotan, pade jadi mendadak rajin masuk dapur, dan kreatif. Karena kaga bisa kemane-mane mereka semuanye pade berkreasi di dapurnye mereka masing-masing untuk menghasilkan aneka ganyeman yang ajib buat di garesin sendiri, atau buat di gares bareng keluarga. Di media sosial pun seabrek resep ada di ntu media sosial, jadinye mau bebikinan ape aje jadi kaga susah. Hal ntu di posting oleh beberapa orang yang emang dasarnye tukang masak, buar inspirasi orang-orang di rumah buat bikin ganyeman. Saking ramenye dunia media sosial tentang perganyeman, bejibun menu ganyeman yang unik menjadi terkenal atau bahasa kerennye sekarang viral. Nah waktu ntu nyoba bikin salah satu menu viralnye ya ntu es kopi dalgona, udeh ngelakuin bejibun cara, bahan-bahan kaga dikit yang dipake dan beli, eh akhirnye gagal. Rasanye gedek banget dah.


Hari itu cerah banget. Orang-orang keliatan pake baju rapi, cuman yang keliatan adem. Ada yang pake jaket lantaran abis bawa motor, langsung dibuka jaketnya. Ada orang laki yang lagi mau wawancara gawean di gedong itu. Jia dateng pake pakean rapi, cuman lebih santai. Abis ngeliat karyawan sono pake pakean yang lebih rapih banget, jia jadi bimbang. Cuman, udah nyampe sono juga, udah telanjur, tinggal wawancara aja. Jadi, jia lanjut aja. Pas udah masuk ke gedong itu, jia mulai ngerasa keder. Ngeliat banyak orang bikin jia jadi kagak engehan. Akhirnya, jia nanya ama satpamnya. Pas mau naek lif, ngeliat orang buru-buru di dalemnya juga ampe penuh, jia diri aja di pojokan. Jantungnya udah bedebar kenceng banget. Badannya mulai berasa anyep. Jia mulai berasa pengen keluar dari tempat itu. Cuman, kagak bisa lantaran lif udah sampe di lantai tempat jia bakal wawancara. Akhirnya, jia tetep maksain wawancara, walopun jia udah kagak engeh lagi.


Stinky Tofu atau Tahu Busuk merupakan ganyeman khas asal Cina yang dibuat dengan memfermentasi Tahu dalam ramuan khas yang memiliki aroma yang menyengat. Kuliner khas dari suku Han ntu diperkirakannye udeh ada ratusan tahun yang lalu, dan merupakan bagian dari sejarah kuliner Tiongkok yang masih bertahan hingga saat ini. Stinky Tofu biasanye disajikan dengan cara digoreng, dibuat sup atau bahkan digares mentah-mentah. Sesuai dengan namanye ntu ganyeman memiliki ciri khas bau yang busuk, namun konon terasa nikmat di lidah. Orang yang pernah mencoba Stinky Tofu, seringkali menggambarkan bau dari ganyeman ntu yang mirip dengan rendaman kaus kaki yang menyengat dan bisa membuat pusing. Namun meski begitu bagi yang udeh terbiasa kuliner ntu katanye memiliki rasa yang nikmat, dan bisa membuat ketagihan. Tofu basi ntu selain menjijikan dan baunye kaga banget merupakan 'pabrik' asam laknat yang dapat menormalkan fungsi pencernaan dan menyehatkan lambung. Kandungan vitamin B12 yang tinggi dalam Stinky Tofu juga baik untuk memperlambat penuaan otak besar dan bisa mencegah munculnya penyakit Alzheimer. Menkonsumsi Stinky Tofu secara rutin juga bisa menguatan tubuh, mencegah penggupalan darah dan merawat kecantikan alias bisa awet muda.


Hidup sendiri menjadi pilihannye sebagian orang banyak yang pingin ngerasain hidup bebas dan sebagainye. Tapi di satu sisi atau lain hal banyak orang yang merasakan kesepian bila hidup sendiri, die merasa sedih banget idup sendirian, ape lagi kalo biasanye idupnye rame, misalnye kaka beradek seabrek, keluarga enyak babe bejibun, pastinye die ngerasa keilangan banget masa-masa seperti ntu. Ape lagi orang Asia atau budayanye orang timur, girangnye mereka ntu idupnye berame-rame beda sama orang barat emang demennye idup masing-masing. Nah makanye kalo orang kite pasti rasanye suka berat idup sendirian, terus juga pastinye bakalan kangen banget sama masakannye enyak kite yang sedep sedep yekan jadilah makin aje sedih. Dan selain rasa sedih juga ada rasa takut misalnye takut tau-tau kite sakit di kosan sampe parah, tapi karena sendirian gaada yang nolong, ketakutana ntu suka menghantui kalo mau idup sendiri.


Ada orang wadon yang dateng reonian sekolah SD-nya. Pas sebelom acara, jia ngerasa kayak kuatir, kaya gugup. Jadi, jia ngubungin temen-temen deketnya dulu. Jia pengen mastiin apa temen-temen deketnya dateng, biar jia kagak ngerasa sendirian banget. Pas udah tinggal besokannya jia ngubungin lagi temennya buat dateng ke acara itu barengan. Pas udah hari acaranya, jia berangkat bareng ama tiga temennya naek motor sarang bedua, boncengan. Pas udah sampe acara, jia mulai ngerasa bedabar terus jantungnya. Jia ngeliat temen lamanya, saling negor, cuman jia mulai kayak linglung. Di sono acaranya di tempat kebuka kayak taman. Ngeliat bagian pojok jarang banget ada orang, jia langsung ke sono buat nenangin diri.


Waktu dulu pas hp blom secanggih sekarang, orang-orang kan kalo ngehubungin masih pake sms ato lewat telepon. Nah, suatu waktu tuh pernah dapet sms tentang dapet undian 20 jt, lah pan girang banget dong dapet rejeki nomplok. Zaman dulu pan belom tau tuh ada penipuan macemmacem gitu, udeh gitu ngeceknya juga belom secanggih sekarang. Nah, abis itu tuh kite disuruh ikutin langkah-langkahnya kalo mau di transfer tuh mesti ngirimin pulsa dulu 100 rebu katanya buat pajak, dari pada ntar dipotong dari jumlah hadiahnye. Otomatis ya nurut-nurut aja dong, trus beliin tuh pulsa yang harganye 100 rebu. Abis tuh pulsa di transfer, kaga lagi kedengeran kabarnye trus nomor hp kite malah di blokir.


Demorav entu demen bener sama segala hal yang berkaitan musik. Die bisa bikin musik yang bagus, bisa nyanyi karena suaranye bagus bener, dan bahkan kerennye lagi die bisa maenin beberape alat musik. Kagak entu aje, die entu punya visual yang oke bener buat jadi idol. Die ganteng, kulit putihnye pas, dan tinggi bener. Tapi sayangnye die kagak bisa tampil di depan orang. Die kagak bisa nunnjukkin karya musiknye, nyanyian bagusnye, dan permaenan alat musiknye ke orang-orang soalnye die ngerasa takut karena die ade masalah demam panggung. Akhirnye pas die ketemu sama seorang yang liat potensinye die, die pun didorong buat mulai tampil di depan umum. Tetep aje awal-awalnye Demorav ngerasa takut karena masalah demam panggungnye. Tapi akhirnye die sukses jadi penyanyi solo terhebat karena die multitaelnte dan bahkan die jadi aktor serta model juga.


Ade kalanye kite nyang lulus sma pengen langsung gawe, waktu lulus sekolah pastinye kite kudu nyiapin surat lamaran lulusan SMA nyang keren biar bise langsung dapetin gawean nyang dipengenin. Tapinye kagak jarang nyang baru lulus masih belom tau pegimane lulusan SMA nyari gawe nyang bener makanye bise dapetin gawean pertamanye. Waktu kite ngelamar gawean ke perusahaan, nyang  pertame bakal diliat ntu resume nyang dilampirin, Kalo gawe di perusahaan ude barang tentu kudu ngelakuin kudu serius ame profesional ngejalanin lalakon jadi karyawan. Nah kalo resume nyang kite lampirin waktu ngelamar gawean juge dapet jadi tande ape kite mampu gawe secara profesional atawa kagak, Dalem resume tentunye kite bakal nulisin data diri kite secare lengkep.


Kebanyakan orang kan bela-belain di sesar biaar kaga ngerasain sakit. Padahal kalo menurut aye mah lebih baik ngerasain sakit mules dari pada sesar. Kecuali emang udeh mgedesek harus di sesar. Cuma kalo bisa normal ya kaga ada salahnye di usahain dulu. Soalnye penyembuhan beranak normal nyamg aye rasain tuh lebih cepet sembuhnye. Beda ya namanyr juga perut dibelek kan ngeri tuh pasti ada proses sembuh nyang lumanyan lama. Udah gitu juga mesti ati-ati ama bekas jaitannye kan kadang suka diperhatiin bener-benet takutnye iritasi atau ape lah. Jadi perawatannye kalo menurut aye mah lebih ektra lagi tuh, cuma ya kalo lahir cara apa aje sama karna sama-sama 9 bulan bawa byi di dalem perut.


Yayat tinggal baru ajah tinggal di sêbuah kos-kosan di sekitar Jakarta. Kosan onoh ngêmilikin tujuh pangkèng dêngan dua pangkèngnyah udah terisi. Yayat ora tinggal dèwèkan di pangkèng. Diah atu pangkèng dêngan têmên sekantornyah nyang bernama Nirwan. Kosan onoh ngêmilikin nuansa Belanda nyang sangat kental. Hal ênih terlihat dari beberapa arsitektur nyang tersaji di rumah onoh nyang terlihat masing sangat kuno. Beberapa têmênnya nyang sempat dateng main kê kosan Yayat go mengatakan kalu rumah onoh horor ama banyak penunggunya. Tapi, Yayat ora percaya ama masing jonjon-jonjon ajah buat tinggal di situ. Ora berselang lama, dirinya ngêdapêtin sêbuah kejadian mistis nyang ora bisa dilupakannya. Diah mendapati Nirwan, têmên sêpangkèngnyah membangunkannya wayah dirinya tidur. Tapi, anehnya pangkèng Yayat terkunci dari dalêm ama di dalêm pangkèng tibang ada dirinya dèwèk, ora ada Nirwan.


Kêdua alumni UMY ngêmênangin pênghargaan di Fèstival Film Indonèsia (FFI) 2022 pada Nopèmbêr lalu. Kagak tibang onoh, alumni Program Studi Ilmu Komunikasi angkatan 2001 atas nama Yuda Kurniawan go ngêjadi nominator katêgori Film Dokumenter Panjang Têrbaèk FFI 2022. Makbul Mubarak nyampèin kêgirangannyah atas kêmênangan nyang diah raih. Diah amat girang, bukan ajah karna pênghargaan nyang dikasih buat pèlêm mêrèka, tapi juga girang nyaksiin kualitas pèlêm Indonèsia nyang mangkin luar biasa. Makbul ngêmênangin katêgori Skènario Asli Têrbaik dêngan karya nyang bêjudul Autobiography di FFI 2022. Pèlêm ênih ngisahin kêidupan sêorang asistèn rumah tangga bêrnama Rakib dan hubungannyah ama majikannyah nyang bêrnama Purna. Liwat Autobiogrphy, Makbul pèngèn nyampèin pêrasaan nyang ngênyêkam.


Keterima di universitas bikin kite girang tapi bikin kite harus kuat juga tuh lupain masa-masa sekolah, karena sejujurnye antara kuliah dan sekolah lebih gampil lebih nyaman pas sekolah. Tugas ga seberapa, ga seberapa capeknye. Tapi yang asik dari kuliah dunia kita jadi makin luas, bejibun pengalaman bisa kite dapetin. Tentunye kite harus selektif dalam hal mencari temen, ngikutin organisasi, dan macem ekskul. Memperluas pertemenan di dalam dunia kuliah itu wajib banget sih, karena kedepannye kite bakal butuh banget, misal buat nugas, buat penelitian, dan nantinye buat skripisian kalo kite butuh sumber atau info-info kalo punya temen diberbagai jurusan, bahkan fakultas mempermudah kite tuh dalam mendapatkan infonye. Apelagi pas lulus kuliah nyari kerjaan, kalo punya temen seabrek enak dah kite minta info loker. Dengan aktif di kampus kite jadi lebih bisa menikmati dan mengeksplor kampus lebih dalam dan banyak.


Zaman sekarang pan mau nyari ape-ape tinggal pencet deh tuh ditoko online, tapi jangan salah paham dulu karna kaga semua bisa sesuai. Pengalaman aye disuruh cari sekam buat pelajaran biologi pan, nah pas diliat si lumanyan gede, eh tau-taunye kecil banget kaga cukup dipake satu. Barangnye dateng juga udeh malem lagi ya mau kaga mau kite bawa seadanye, tapi seneng sih nanti kaga bakal kena omelan guru karna nyang penting kan udeh di bawa. Bener aje Bu Gur kaga marah tapi disuruh tambah lagi tuh bawaanye, akhirnye pesen lagi di toko nyang sama, karna pan tuh toko kaga salah, aye doang nyang kaga baca penjelasannye bae-bae.


Aye ngeliat beberape anak kucing yang masih kecil-kecil terlantar di rumah kosong deket rumahnye aye. Aye pun bawa pulang salah satu entu anak kucing yang warna dasar bulunye putih dan ade motif abu-abunye. Pas udeh malem, aye nidurin entu kucing sambil nonton TV di atas karpet. Aye elus-elus entu kucing biar die nyenyak tidurnye. Eh tapi, tiba-tiba aje, entu kucing bangun dari aye dan muntah di karpet. Muntahannye kagak banyak, tapi cair, ade gerinjelannye, dan bau bener. Aye langsung enek dan jijik ngeliat muntahan entu kucing. Pas liat entu muntahan kucing, aye jijik, mual, dan kabur enggak mau bersihinnye, hehe.


Sêcara alami manusia bakal ngalamin kêgagalan bêkali-kali. Ada tiga luka psikologis nyang nongol wayah kita ngalamin kêgagalan. Pêrtama, kêgagalan ngêlêmahin kêyakinan, motipasi, ama optimismê. Kêgagalan ngêja kita ngêrasa ora bêrdaya ama kêpêrangkêp. Adanyah rasa jêngah, ora mampu, ama ora bêrdaya bêkêmbang ngêjadi lingkaran sètan ampè akhirnyah atu luka ênih mangkin parah kalu ora ditanganin. Kêdua, kêgagalan ngêbahayain rasa harga diri kita dêngan ngêja kita ngambil kêsimpulan têntang kêmampuan, kapasitas, ama kêahlian kita nyang ora akurat. Kêtiga, rasa gagal ngêmicu strès ama kêngêrian nyang ora kita sadarin sêhingga tanpa sêngaja ngêrusak upaya-upaya nyang kita lakuin. Bêbêrapa studi ngunjukin bahwa kêyakinan kita têradêp suksès ama gagal mêngaruhin sêbêrapah banyak usaha nyang kita lakuin buat ngêraih tujuan.


Wayah masup usia rêmaja, kita diadêpin ama pilian nyang cukup sulit, salah atunyah adalah jauh dari orang tua karna kudu ngênêmpuh pêndidikan di luar kota atau buat bêgawè. Mao ora mau kita kudu ninggalin rumah dan idup jauh dari têmpat tinggal. Mao ora mao juga kita go kudu diadêpin pada dua pilian antara orang tua ama cita-cita. Banyak orang tua nyang ngêdukung kêputusan bocahnyah ngêrantau, baèk onoh buat nêmpuh pêndidikan atau go bêgawè. Mêski ada rasa kuwatir, tapi orang tua ngijininnyah dêngan rasa bêrat ati. Tapi, puguh orang tua ngasih dukungan apahlagi kalu onoh buat kêbaèkan bocahnyah juga. Kalo udah dapêt dukungan dari orang tua, mangka ora ada alêsan buat ngalanginnyah.


Ada bêbêrapah cara nyang bisa dilakuin wayah ngalamin sêrangan panik di muka umum. Pêrtama, ontong lawan pêrasaan cêmas, bagènin pêrasaan onoh ngalir. Kêdua, latian ngêrasainnyah sêcara pênuh dêngan ngatur pêrnapasan sêcara normal, tapi ontong bêpikir buat sigrah ngêbêrêntiin kêpanikan. Êluh tibang pêrlu pokus pada kêadaanluh. Kêtiga, kalu ngêrasa sêsêk napas atau ênêk, coba rasain situasi nyang ora biasa onoh. Kêmudian ukur sêbêrapah ora kêrasannyah rasa onoh. Gunain rêntang ukuran 0 paling rêndah ama 100 paling tinggi. Wayah êluh nyoba ngukurnyah dêngan antêng, tingkat kêpanikanluh bakal nurun. Kêêmpat, pêratiin makè indra pêngliatanluh atau rasain suasana sêkitar makè indra pênciumanluh. Kêlima, lakuin kontak mata ama orang di sêkitarluh pêranti ngêbantu sêrangan panikluh pêgi. Têrakhir, ontong pêrnah ilang arêpan wayah êluh ngêrasain kêpanikan.


Sebenernye namanye musibah emang kaga disangka ama diduga. Jadi ceritanye pas mau seleksi di perguruan tinggi negeri di luar kota aye ama temen-temen SMA berangkat bareng. Kebeneran si Rina tuh punya supir nyang mao nganterin kite ke stasiun, si Rina ini emang rada manja. Mangkanye kite kaget pas tau die mao bareng-bareng ngikut kite naek kereta. Kite nyampe stasiun tuh 30 menit sebelum kereta dateng. Nah, Rina tuh teryata lagi boker di toilet dan kite semua lupa kalo si Rina ketinggalan. Pas inget udeh nyampe di Bekasi tuh, eh die nelpon sambil nangis-nangis. Untung aje ada kereta nyang berangkatnye sore, jadi nyusul dah tu die.


Seorang bocah sangatlah girang banget bisa beli maenan yang die suka. Karena masa-masanye bocah adalah masa-masa dimane dunianye maunye main aje dah tuh. Pas udeh masuk sekolah dasar die mau gamau udeh ada tanggung jawab buat yang namanye belajar, nah tapinye kalo yang masih tingkatan awalan aje bakalannye die dunianye masih mau maen. Biasanye kalo anak udeh sekolah dasar die udeh cukup paham sama yang namanye nabung. Biasanye mereka dibeliin celengan sama enyaknye biar die nabungin hasil sisa uang jajannye. Bahkan ada juga sekolahan atau kelasnye yang nerapin sistem nabung di sekolah dipegang gurunye ada buku tabungannye juga, nanti biasanye cairnye pas kenaikkan kelas. Dengan begitu anak jadi terlatih untuk nabung, dan mereka biasanye girang banget mereka jadi bisa beli mainan atau ape aje yang mereka mauin dah tuh.


Awalnye aye fikir juga aye kaga punya tuh nyang namanye idola, soalnye ama artis-artis juga aye biasa aje. Ketemu di mal ato ga sengaja ada ketemu di kampus waktu itu juga biasa aje. Kaga pernah aye suka ama manusia ampe sebegitunye. Awalnye aye fikir kaga bakalan tuh aye nemuin idola, eh teryata aye salah besar. Sewaktu-waktu aye dikenalin tuh ama nyang namanye drama korea, nah awalnye mah biasa aja tuh, tapi lama-lama kok aye jadi resep liat aktor-aktornye. Kalo lagi ade waktu senggang ato libur tuh bisa aye seharian nontonin drama korea. Akhirnye, aye punya juga idola, seneng dalem hati ade gitu nyang diimpi-impikan, ya walaupun belum bisa ketemu langsung tapi liat sosial medianye aja aye kelepek-kelepek.


Ada lagi penjual ganyeman di India yang viral karena jorok. Penjual ntu menggunakannye tangan kosong saat mengaduk bahan garesannye yang dijual. Video penjual ganyeman ntu menjadi ramai setelah diunggah oleh pengguna Twitter dengan akun@KienAnd_. Dalam video yang diunggah tampak penjual ganyeman kaki lima di India ntu sedang meracik makanan. Pertama die menggiling cabai sebagai bumbu campuran untuk makanan yang sedang dimasak dalam panci. Kemudian cabai tersebut dicampur ke makanan dan diaduk. Nah, cara mengaduk yang tidak menggunakan alat sama sekali itulah yang membuat netizen menjadi jijik. Ya, penjual makanan jorok itu memanfaatkan tangannya untuk mengaduk-aduk makanan. Bukan hanya itu mengaduk, penjual makanan itu juga memasukkan tangannya ke panci untuk mengambil rempah-rempah di dalamnye.


Konplik bêrlatar SARA nyang ngêlanda Sampang, Madura tibang nyisain duka. Sêbagè institusi nyang ngêwadahin sêmuah aliran Islam di Indonèsia, sêmuah ulama Majêlis Ulama Indonèsia, dari tingkat pusat ampè daèrah, kudu bêrsikap sêiya sêkata dalêm nyikapin pènomèna kêumatan, sêrta baè-baè dalêm ngêluarin patwa. Ontong sampè patwa nyang dikêluarin nongolin kêrêsahan di têngah-têngah masarakat karna bêpotensi dijadiin lègitimasi ama kêlompok têrtêntu buat ngêbêrangus kêlompok nyang laèn. Pêcahnyah konplik Sunni-Syiah di Madura puguh ora bisa dilêpasin dari patwa MUI Sampang nyang nyatain bahwa ajaran Syiah sêsat, padahal MUI pusat masing bêlon ngêluarin patwa têntang Syiah. Bêrkaca dari kêjadian onoh, ada baèknyah kalu saban kali ngêluarin patwa sêsat têradêp ajaran, kêlompok, atau sèktè Islam têrtêntu, MUI nyêrtain imbauan supaya masarakat ora ngêlakuin tindakan anarkis kêpada pênganut ajaran onoh.


Pas entu Alsa lagi maen di lantai atas rumah engkongnye. Rumah engkongnye Alsa entu layaknye rumah jaman dulu gitu. Gede, tapi udeh kagak cakep lagi. Apelagi biaya perawatan rumah kan pastinye mahal, sedangkan engkongnye Alsa udeh kagak kerja, jadi kudu ngehemat. Nah ade beberape lokasi di entu rumah yang kagak kerawat. Salah satunye entu lantai paling atas di entu rumah, ya entu lantai 3. Alsa pergi ke lantai 3. Entu tempat ude banyak debunye. Kagak tertata juga perabotan-perabotannye. Alsa pun penasaran buka pintu yang merupakan satu-satunye pintu di entu tempat. Pas die buka, entu ternyata kamar anak cewek gitu. Kamarnye serba pink dan banyak bonekanye. Emang udeh kagak kerawat, tapi masih cakep. Alsa pun seneng bener sekaligus kaget nemuin kamar penuh boneka yang ibaratnye harta karun bagi bocah seumurannye.


Rasa trauma, dan takut untuk melihat kolam renang yang kite alami setelah tenggelam dimane sebelumnye kite berkali-kali tenggelam, dan selamat adalah hal yang wajar, dan normal terjadi. Namun rasa trauma, dan takut ntu harus kite atasi agar kagak terjadi berlarut-larut sehingga menimbulkannye rasa cemas berlebihan, menangis secara terus menerus, hingga sesak nafas. Keluhan yang kite alami ntu merupakan gejala post traumatic stress disorder, dimane rasa trauma ntu menganggu, dan menghantui kehidupan kite sehari-hari. Cara mengatasi rasa trauma setelah tenggelam adalah dengan perlahan-lahan membuka diri untuk melihat pakaian renang kembali, melihat video orang berenang dengan gembira, datang ke kolam renang secara langsung, menyentuh, memercikkan air dengan rasa yang bahagia dan semangat. Selalu berpikir positif bahwa kagak setiap berenang akan menyebabkannye kite tenggelam, dan selalu ada yang mengawasi kite saat berenang. Lakukan pemanasan sebelum berenang, dan pastikan ntu kondisi tubuh dalam keadaa fit.


Oprasi Pêkat Siginjai 2022 têrus digêncarin Polrès Merangin. Hal ntu bêrtujuan buat ngasih rasè aman amè pêlayanan têradêp wargè Merangin ngêjêlang Natal amè Taun Baru 2023. Kêbukti wayah tim Satsamapta Polrès Merangin ngêlakuin patroli padè Minggu, 20 Nopèmbêr 2022 sêkitar jêm 01.00 WIB di sêputaran Kantor Bupati Mêrangin nyang baru, ditêmuin parè rêmajè usiè sêkola lagi nongkrong. Pêtugas langsung ngêdatêngin rêmajè nyang adè di bêlakang gêdong sêrbagunè dêpan Kantor Bupati Kêlurahan Pêmatang Kandis ntu. Têrnyatè para rêmajè usiè sêkola nyang bêjumlèh tigè pasang lagi pèsta minuman kêras. Parè rêmajè ntu langsung diamanin pêtugas amè langsung dibawè kê Polrès Merangin buat dimintèin kêtêrangan.


Ini agak out of the box, kedua orangtua saya masih hidup dan sehat walafiat. Tapi kami sekeluarga belajar dari pengalaman orang lain dan ayah saya yang tidak mendapatkan jatah warisan sepeserpun. Ibu saya memutuskan membagi harta warisan sejak tahun 2020. Kami empat bersaudara, jadi kakak, saya, adik 1 dan adik 2 sudah memiliki jatahnya masing-masing. Sebetulnya lebih menghindari perselisihan yang timbul di kemudian hari karena sampai saat ini toh kami pun belum menggunakan 'jatah warisan' tersebut dan tetap kerja keras banting tulang mencukupi kebutuhan hidup. Poin plus nya, kalau ada sengketa atau potensi sengketa, bisa didiskusikan lebih lanjut sebelum pemilik harta (orangtua) meninggal. Ayah dan Ibu saya rasanya juga sudah cukup terbuka, karena mereka justru khawatir kalau nanti keturunannya justru saling ribut ketika mereka telah tiada.


Ngeliat orang tua cere anak mana yang kaga ngerasa sedih, dampak buat anak emang kaga bisa dihindari cuma kalo orang tua tau bisa tuh dikurangin. Kalo mau ngurangin dampak kite kaga boleh tuh nyang namanya bertengkar di depan anak, apalagi ampe gunain kekerasa. Terus kite harus jelasin ke anak tentang kondisi nyang kite hadepin ama pasangan, pokoknya libatin anak dalam prosesnya tapi jangan juga kelewat bates. Maksud kelewat bates nih kalo alesan kite cere karena pasangan lakuin kesalah trus kaga berubah, kaga perlu bilang yang jelek-jelek ke anak tentang orang tuanya. Kalo langkah itu kite terapin, anak jadi paham kondisi tanpa harus benci orang tuanye trus tetep jalin hubungan baik ama orang tuanye.


Ade seabregan care buat bikin rekening bank, salah satunye nyiapin nyang dibutuhin kaya administratif: KTP/SIM/kartu pelajar/kartu mahasiswa. kalo buat beberape bank, kite kudu nambahin  NPWP ame KK. Bawa tu semue identitas diri nyang diperluin eni, kalo perlu bawa copu salinannye biar kagak bolak-balik ame nggampangin prosesnye. Terus siapin uang tunai buat setoran awalnye buat menuhin syaratnye, Terus data kite kudu sama ame dokumen nyang kite ude bawe, kite bise liat ketentuan setoran minimal nyang ade di internet, brosur, atawa datang langsung ke Customer Service banknye ntu. Kalo datanye ude lengkap semuanye, datangin bank di cabang nyang same ame tempat tinggalnye, buat gampangin kalo ntarannye kite ade kebutuhan laen nyang berkait ame kebutuhan kite. Petugas bank biase bakal nyambut kite terus security biasanye bakal ngasi nomor antriannye,  nomor antrian buat ngantri di Customer Service (CS) atawa teller kalo kite mau storan uang.


Banyak orang yang bercerita tentang programnye mereka untuk mendapatkan keturunan, tentunye kaga mudah bagi semua orang buat ngedapetin keturunan. Ada yang kudu usaha keras buat dapetinnye, ada yang gampang buat dapetinnye. Semuanye udeh ada takarannye rezekinye masing-masing. Jadi kudu sabar, terus ikhtiar untuk mendapatkan keturunannye. Kaga usah ambil pusing omongan orang-orang, jadi jangan di bawa stress, pokoknye kalo udeh rezeki udeh waktunye pasti dapet dah ntu anak  pastinye girang banget kalo udeh ada anaknye. Emang kaga mudah buat ngadepin ntu semuanye tapi pasti bisa kalo dijalaninnye dengan perlahan pasti bisa kite buat sabar dan nerima ntu semuanye dengan lapang dada.


Sungai yang dipenuhi sama ntu sampah, tepat berada di depan rumah milik iin. Menurutnye warga terkejut melihat tumpukan sampah yang digulung oleh aliran air. "Aye lihat dari kejauhan sampahnya tergulung air, selain ntu mengeluarkan bau," ujarnye. Menurutnye, ntu warga pade terkejut karena pada sore ntu cuca panas, dan tiba-tiba tumpukan sampah tergulung oleh aliran air di sungai ntu muncul. "Di sini masih panas, enggak ada hujan. Pas ntu, ada air sama sampah dan kebetulan bejibun orang di situ. Sampahnye seabrek-abrek dan bau langsung terbawa aliran sungai yang deras," jelasnye. Iin menambahkan, sampah tersebut berasal dari wilayah Bojong. Sedangkan Sungai Cisunggala merupakan anak Sungai Citarum, dan nantinye ntu sampah di sungai tersebut bermuara ke Sungai Citarum. "Dari Sungai Cisunggala ke Sungai Citarik, terus ke Sungai Citarum," pungkasnye.


Berhasil beli barang setelah nabung lama entu pasti bikin kita seneng kan? Selaen kite bisa beli entu barang, kite juga seneng karena kite berhasil nabung dan beli entu barang pake hasil usahanye kite sendiri. Dari entu kite jadi belajar buat sabar dan kagak ngandelin orang laen, kagak ngutang dan laennye karena kita tau kalo kite berusaha nabung, pastinye kite bisa beli barang yang kite mau. Apelagi karena entu barang kite beli kagak pake utang, pastinye kite jadi lega dong? Terus karena kite belajar sabar selama nabung buat beli barang yang kite pengen, kite jadi bisa nahan diri buat kagak asal-asalan beli sesuatu yang kita kagak pengenin atau butuhin. Intinye, banyak deh kesenengan dan manfaat kalo elu beli baarang setelah nabung!


Dari dulu kan keluarga aye emang demennye jualan, nah di depan kebon deket rumah aye tuh jualannye di situ. Awalanye si iseng ya karna kan namanye bekas kebon kosong. Cuma teryata kalo malem tuh suka juga di gangguin, padahal kan di pinggir jalan ya. Nah, nyang suka cerita tuh nyang bantuin nyak kalo udeh mau nutup warung. Kalo nutup warung kan emang pagi tuh sekitar jam 1 an lah. Emang pas jam segitu orang-orang udeh pada ngandang di rumah, trus juga kan di belakang bekas kebon kosong jadi ya pasti ade lah hal-hal begitu mah, cuma ya nyang penting mah kaga ganggu aje dah.


Sebenernye kalo orang tuh punya utang harusnye tuh malu ye karna si dalem agama aje orang ngutang tuh kaga bae. Karna kite kan kaga bisa prediksi tuh di masa depan usaha kite bakalan maju terus apa kaga. Soalnye aye ngerasain sendiri kan kalo ngutang trus banyak orang nyang tau tuh malu banget. Pasti mereka kan ngucap nyang aneh-aneh nanti jadi penyakit hati. Emang banyak mudorotnye dah, jadi mending kalo mau ngutang tuh mikir-mikir ribuan kali lagi dah. Punya utang juga malah bikin idup tuh kaga tenang, karna duit tuh tau-tau abis aje kaga tau tuh ngalirnye kemana aje karna bayar cicilan ini itu.


Universitas Indonesia merupakan dream campusnye orang bejibun. Kaga sedikit orang-orang yang pade kepengen kuliah di ntu kampus. Semua bocah yang kepengen ngampus di sono bener-bener pade berusaha sungguh-sungguh kaga bisa santai-santai. Selain usaha yang keras kudu doa yang kenceng, karena tanpa ridho Allah belum tentu kite bisa kuliah di ntu tempat yekan. Ntu kampus merupakan kampus terbaik di Indonesia, makanye peminatnye bejibun. Rasanye pas keterima di ntu kampus hati girang banget dan terharu karena tanpa berdoa, dan tanpa doa orang tua kite dan tanpa izin Allah belum tentu kite bisa ngampus di sono. Rasa haru, dan bener-bener nangis kejer karena girang keterima di ntu kampus dan bersyukur banget karena Allah kabulin doa kite.


Biasanye saat seseorang yang dapet mengalami rasa takut ketika melihat hantu ntu karena kagak tau harus melakukan ape saat hal ntu terjadi. Maka dari ntu, kite harus bisa mengetahui hal-hal ape aje yang harus disiapin, dan dilakukannye ketika melihat hantu. Pada kesempatan ini, kita akan membahas hal-hal yang perlu kamu lakukan ketika melihat hantu. Hal-hal yang perlu dilakukan ketika melihat hantu sebagai berikut. Ketika kamu sudah melihat hantu, sebaiknye secepat mungkin kite untuk berdoa sambil meminta perlindungan kepada Tuhan Yang Maha Esa. Dengan berdoa, kite akan memiliki keberanian, dan membuat pikiran tenang, sehingga rasa takut ketika melihat hantu akan berkurang.


Wayah Thomas Blanksby dilahirin pada Nopèmbêr 2016, diah kêliatan sêpêrti orok normal kêbanyakan. Tapi, wayah usianyah ênêm minggu, doktêr nêmuin bènjolan di pêrutnyah nyang kêmudian ngêjadi tumor gêdé di atas ginjal. Doktêr kêpaksa ngangkat ginjalnyah buat nyêlamêtin nyawanyah, tapi tumor rhabdoid onoh malah ngêganas ama nyêrang bagian awak laèn orok malang onoh. Salah atu momèn nyang bakal sêlalu mêrèka kênang adalah wayah Sheryl nangkêp momèn indah Thomas dêngan abangnyah nyang bêrusia tiga taun, William. Wayah onoh, Sheryl pèngèn ngambil diêm-diêm poto kêbêrsamaan dua bêsodara onoh. Diah go ngêdêkêtin William nyang lagi bêbaring ama bêbisik di sêbêlah adèknyah nyang dalêm kêadaan sêkarat, "Ontong ngêri, Abang di mari. Sêmuahnyah bakal baèk-baèk ajah."


Sêring kali ada orang nyang ngaku bahwa dirinyah bisa ngêliat jin ama sètan. Apahlagi kalu kita ngêbuka pidio YouTube, kita bakal nêmuin tontonan nyang bêbêrapah di antaranyah ngêklaim bahwa mêrèka bisa ngêliat jin ama sètan sêcara kasat mata. Tapi, bênêrkah bahwa jin ama sètan bisa diliat makè mata têlanjang manusia? Liwat Q.S. Al-A’raf ayat 27, para mudasir Al-Qur'an bilang bahwa manusia bisa diliat olèh jin ama sètan, tapi sêbaliknyah manusia ora bisa ngêliat jin ama sètan. Mêrèka ngêliat gêrak lèngkah kita, tapi kita ora bisa ngêliatnyah. Jadi, danta manusia biasa ora bakal bisa ngêliat jin ama sètan. Kalu ada orang nyang ngaku ngêliat jin ama sètan, onoh mêrupakan sêbuah ungkapan nyang tibang ngibul doang. Ora ada kêbênêran atas ucapannyah onoh.


Pengalaman aye masuk ruang ICU tuh kaga enak banget dah, mana di dalem aye sendirian pasiennya. Pas nyampe rumah sakit nyang baru tuh aye udeh kaga bisa melekin mata, tapi aye bisa denger orang-orang pada ngomong trus ada juga nyang nangisin aye. Pas itu aye masih dalem keadaan sadar, cuma kaga bisa melek doang. Cukup lama tuh aye ngerasain kondisi begitu, cuma bisa denger orang-orang di sekitar aye pada nangis bae. Nah pas dapet penanganan dokter trus dikasih obat segala macem aye bisa sadar tuh trus abis itu enakan dikit badannye. Tapi kaga lama dari situ semua badan aye tuh gemeter dari ujung kaki ampe pala, bener-bener kaga bisa ngontrol badan sendiri, ampe aye teriak kesakitan.


Pas entu aye lagi pergi ke suatu destinasi liburan bareng para sepupunye aye. Nah pas kite lagi jalan-jalan, ade seorang bocah yang bener-bener muntah di tengah jalan, abis entu muntahnye kagak dibersihin. Entu muntah yang ade di tengah jalan, beneran dibiarinin ditu aje di tengah jalan tanpa dibersihin siram aer atau ape kek gitu kan muntahan anaknye ye. Jelas aje aye, para sepupunye aye, dan para pengunjung entu tempat wisata laennye bener-bener keganggu dan jijik bener sama entu muntahan. Bahkan ade beberape orang yang liat kayak langsung merah dan nutup mulutnye. Mungkin die mual saking jijiknye liat entu muntahan kali ye. Akhirnye ade petugas entu wahana yang mau kagak mau walaupun jijik pas liat entu muntahan tetep kudu bersihin.


Fobia sosial ntu bisa aje jadi muncul karena penderita pernah mengalami peristiwa memalukan, atau kagak menyenangkan yang disaksikan oleh orang lain. Fobia sosial cenderung diturunkannye dari orang tua. Namun, ntu semua belum bisa dipastikannye dengan pasti apakah kondisi ntu dipicu oleh faktor genetik, atau akibat pola asuh yang salah, misalnye terlalu mengekang. Kemungkinan lain adalah anak meniru sikap orang tua yang kerap merasa cemas saat berhadapan dengan orang lain. Rasa takut sangat dipengaruhi oleh bagian otak yang disebut amygdala. Amygdala yang terlalu aktif akan membuat seseorang mengalami rasa takut yang lebih kuat. Kondisi ntu dapet meningkatkan risiko munculnye kecemasan secara berlebihan saat berinteraksi dengan orang lain. Selain beberapa faktor di atas, memiliki kondisi tubuh, atau penyakit tertentu, misalnye terdapat bekas luka akibat luka bakar, atau tangan yang gemetar (tremor) akibat penyakit Parkinson, dapat meningkatkan risiko seseorang untuk menderita fobia sosial.


Ketua BNSP mengatakan kalo ujian kelulusan bukan mutlak dari ujian nasional aje, hasil dari ujian ntu udah digabung ama nilai ujian sekolah. Buat lulus UN, nilai nyang didapet kan minimal 5,5 nah nanti nilai murni nyang di dapet tuh bisa digabung ama nilai ujian sekolah. Rumusnye nih begini (0,6×nilau UN)+(0,4×nilai ujian sekolah). Nilai sekolah ntu diitung dari rata-rata ujian sekolah ama nilai rapor semester 3-5 buat tiap mata pelajaran UN. Dari rumus nyang kite udeh liat tadi, kalo kelulusan tuh kaga cuma dari sekali kite ikut ujian, tapi proses belajar kite dari semester 1 ampe 5, jadi semua tuh pan ajdi rata, kalo nyang nilainye selalu bagus hasilnye juga pasti bakal bagus.


Punye rase takut ame sekarat emang bise jadi hal nyang bagus. Apelagi enih hubungannye ame kepercayaan nyang dianut, jadinye di diri kite bise inget-inget dose ape aje nyang dipebuat dan kudu minta ampun ke Tuhan. Baenye, enih rase bise jadi pemicu repleksi diri kite soal kesalahan nyang kite pebuat ame ude berape banyak amal bae nyang kite lakuin. Kalo udeh punye rase takut enih di dalem diri, baenye jangan pokus ke nyang negatipnye aje. Pokus kontrol di emosi positipnye biar kite bise dapet nyang bae-baenye juge dari kelemahan diri kite enih. Tekenin ame prinsip enih aje: siap kagak siap, kite emang pasti bakal sekarat!


Pada saat macet kalo kite ngomel-ngomel merupakan hal yang masih wajar, bukan kelainan jiwa, seorang psikolog berkata "Tidak, Intermittent Explosive Disorder ntu kalau terjadi terus-menerus dengan selang waktu tertentu, kagak sesederhana kalau terjebak macet. Biasanye karena pola asuh, genetik, atau masalah kimiawi otak," jelas Diana. Baginye, orang yang stress karena macet memang bisa jadi lebih emosional, tapi belum tentu lantas bisa dikatakan sebagai kondisi Intermittent Explosive Disorder. Seseorang bisa dikatakan mengalami kondisi Intermittent Explosive Disorder. "Kalau sudah disorder kan harus memenuhi kriteria tertentu misalnya sering terjadi, sesaat meledak, setelah itu merasa biasa lagi. Diselingi masa tenang, lalu kejadian lagi, terjadi selama minimal 6 bulan. Diagnosis harus hati-hati dengan prosedur pemeriksaan psikologis," terangnya.


Kalo belanja di pasar, sering banget ketariknya pengen belanja ikan. Pas lagi beli ikan, sering banget minta dibersiin kotoran dalemnya. Cuman, si tukangnya kalo ngebersiin kagak ampe resik. Jadi, di rumah kudu dibilasin lagi. Gedek banget kalo pas dibersiin ternyata masih banyak kotoran yang nyisa. Kagak tapi geli banget, sih. Cuman ada rasa kagak enak juga ngelongok ama ngebersihin sisa kotorannya itu. Yang bikin geli malahan pas lagi bersiin badannya ada kotoran yang nempel juga ama darah. Jadi, kalo di ikan, lebih geli liat darah dibandingin liat kotorannya yang emang kagak banyak-banyak banget. Kudunya, tukang ikan kayak gitu, bersihin aja ikannya. Biar bisa kemakan juga ama kucing.


Kalo ude tau diri ndiri jijikan ame bau amis, ade baenye nyiapin "alat perang" biar ntu rasa jijik kagak bedampak jelek-jelek amat. Emang, biasenye kalo ude jijik, pasti bakal ngerase mual, oek oek mao muntah, ame idung perih bangat saking nyengatnye enih bau. Kalo ude begini, siapin lemon, jeruk nipis, ato sesuatu nyang bebau due buah ntu. Enih dipake setelah ngadepin sumber baunye. Cakep bener tu due buat ngilangin bau amis. Buat ngadepinnye, siapin masker, kalo perlu didobel biar baunye makin kagak kecium. Misal, tangannye kagak pengen bangat ketempel ntu bau, pake sarung tangan plastik ato lateks biar tahan dan baunye kagak nempel ke tangan.


Biar kita bisa manggil nama orang yang betul, kita kudu ngulangin. Kita usahain nanya pegimana manggil nama jia yang benernya. Soalnya, kita bisa salah manggil bukan cuman gara-gara udah kagak nemuin. Orang yang sering kita temuin juga kadang kita bisa salah manggilnya. Kayak, salah ngucapinnya gitu. Selaen malu, kagak enak juga ama jia kalo keseringan salah ngucapnya. Mangkanya kita ngulangin, inget-inget, biar nempel di pala kita. Sering banget kita males buat ngerjainnya. Akhirnya malahan manggil pake nama jia sekenanya aja. Keseringan dipanggil pake nama yang kagak pas, jia lama-lama capek juga. Jadinya, pasrah aja dipanggil yang kagak sesue gitu. Keliatannya pas, cuman sebenernya kasian juga ama yang keseringan dipanggil begitu. Kudunya, yang namanya salah dipanggil, bilangin aja. Terus jia juga kudu nanya-nanya juga. Jangan seenaknya terus.


Waktu ntu lagi ulangan di sekolah, aye sempet ngerasa males-malesan sama yang namanye baca buku atau latihan soal ujian yang seabrek. Kaga tau dah kenape ntu waktu mager bener-bener dah kayanye sama belajar, padahal biasanye kaga semales ntu. Akhirnye masa ujian pun tiba, yaudeh dah tuh pas ujian eh nyedihin banget kaga begitu bisa buat ngerjain ntu soal-soalnye dengan baik dan bener. Akhirnye pas di bagiin nilainye, bener aje dong nilainye pade kurang bagus. Padahal udeh di les in, maksudnye di kasih belajar tambahan di luar di sekolah sama orang tua. Baik lesnye di lembaga, dan juga panggil guru di rumah jadi kaga rame-rame belajarnye. Tapi karena kurang merhatiin, dan di ulang-ulang, serta latihan lagi sendiri di rumah bikin hasilnye makanye kurang oke pas ngerjain, bener-bener gedek banget dah ntu waktu sama diri sendiri.


Teryata kaga semua orang takut tuh kalo ngaliat hantu, malah dulu guru al-quran hadist aje ngajarin supaya kite bisa ketemu jin. Guru aye tuh kuga ngasih tai langkah-langkahnye. Pertama tuh kite disuruh ngelakuin malem biar lebih fokus trus hening. Ade syaratnye tapi, kalo kite mau ketemh kite harus telanjang badan tuh. Abisa itu kite disuruh matiin semua penerangan nyang ada, jadi cuma boleh atu lilin. Kalo udrh telanjang trus dalem keadaan gelap kite disuruh baca surat jin, nah dati situ katanye kite bisa kenal trus komunimasi ama jin itu. Ngebanyanginnye aja kaga berani, gimana ngelakuinnye. Tapi, dari sini kite diuji bisa dapet jin bae ama kaga bae. Kalo bae die bakal jadi murid kite supaya mau belajar sholat trus taat.


Semua orang entu anggep Bina sebagai murid yang jenius dan juga pekerja keras. Die selalu juara 1 make dari entu orang-orang anggep die kagak sekedar rajin aje, tapi emang jenius yang pekerja keras makanye kagak ade yang bisa ngalahin. Karena banyak bener orang yang muji dan ngomong mereka yaking 100 persen kalo Bina bakalan diterima di jurusan yang die pilih walaupun peminatnye banyak dan di perguruan tinggi negeri terbaek, serta nilainye selama enih selalu cemerlang dan selalu jadi juara 1 di kelas ataupun di sekolah, Bina jadi yakin dan percaya diri bener kalo die bakalan keterima di juru dan univeristas impiannye. Eh tapi nyatanye, die ketolak. Die pun sedih bener karena ditolak masuk di entu universitas.


Seseorang bisa menyebut orang lain sebagai temennye ampe kapan pun, tanpa adanye sebuah kedekatan. Artinye, kedekatan ntu tersebut bisa aje terjalin seiring dengan berjalannye waktu. Intensitas komunikasi pun bisa menjadi semakin bertambah dan hubungan jadi dekat. Perpisahan antara dua sahabat ntu bisa aje terjadi sangat tiba-tiba. Uniknye lagi, pemutusan hubungan pertemanan ini tidaklah dilakukan layaknya hubungan percintaan. Temen kite tersebut bisa langsung pergi tanpa menyatakan apa pun. Kaga jarang beberapa kasus putusnye hubungan pertemanan ntu ditandai dengan pengkhianatan. Banyak orang yang menganggap hubungan pertemanan bisa berlangsung selamanya. Perasaan yang tergolong “santai” dalam memandang sebuah hubungan ini yang sepertinye sering meninggalkan luka.


Ceritanye waktu entu, aye dan temen-temen aye maen ke rumah temen aye. Pas entu aye lagi dateng bulan dan perut aye bener-bener mules. Akhirnye aye pun ke toilet. Pas aye ke toiletnye, bener-bener banyak bercak item, kuning, dan ijo di mane-mane. Aye bener-bener jijik ngeliat toilet sejorok entu karena ya biasanye toilet di rumah aye ataupun di kampus aye bersih. Jadinye wajar aje kan aye sejijik entu karena ngeliat toilet yang bener-bener jorok? Tapi karena aye udeh mules dan kudu ganti pembalut, aye pun terpaksa tetep make entu toilet. Sebelom aye make entu toilet, aye sirem berkali-kali dan sikat dikit-dikit. Terus akhirnye, baru deh aye make entu toilet jorok walaupun jijik bener.


Intho Langidai barêng bininyah, Isha Fahiberek, mêsên nasi bungkus buat madang malêm sêkitar jêm 20.30 WITA. Madangan onoh dipêsênnyah liwat aplikasi pêngantêran daring kê RSU Kartini, têmpat nunggu bocah mêrèka nyang lagi dirawat. Mêrèka pêsên dua bungkus nasi ayam dari rumah madang padang sêharga Rp46.000,00. Sêudah madangan nyang dipêsên tiba, Intho langsung ngêlahap atu bungkus nasi ayam. Pêtaka baru datêng usai bininyah nyantap madangannyah. Mêrèka ngêcèk madangan onoh dan têrkêjut karna nêmuin banyak bêlatung pada ayam goreng. Bêlatung-bêlatung onoh masing idup di antara daging ayam. Bininyah langsung ênêk ama muntah lantaran ada bêlatung di madangannyah. Inthon ngaduin kêjadian onoh kê Polsèk Kêlapa Lima, Polrès Kupang Kota. Pêtugas ama aparat kêpolisian nêmuin sêjumlah lauk masing dipênuhin bêlatung. Akhirnyah, pêmilik rumah madang ama sêjumlah lauk diamanin.


Waktu SD dulu pernah maen ke rumah temen, biasanya mau ngerjain peer, kerjaan kelompok. Pas abis ngerjain biasanya mindo-mindo dah bareng-bareng. Kalo masih siang, demen banget mindo rujak, makan rame-rame gitu. Abis gitu, biasanya ada aja yang mules. Kayaknya ampir semuanya mules, gara-gara kepedesan. Ke weseh gantian aja. Cuman, kagak berentetan. Sepan-sepan, sembari ngobrol, ada aja yang ke weseh. Pas giliran kita ke kulem, udah ancang-ancang mau nongkrong di weseh, baru masuk kulem malah ngeliat masih ada yang ngambang. Geli banget. Langsung kagak kepengen berak. Udah enek duluan liatnya. Langsung aja bilang ama yang punya rumah, biar jelas bukan kita yang berak. Ngerinya, jia kata kita lagi yang jorok.


Elu pernah kagak, ngerasa mau muntah saking jijiknye sama kotoran hewan? Aye pernah liat kotoran hewan dan entu bikin aye jijik bener sampe mau muntah karena entu kotoran. Pas Hari Raya Idul Adha, adek-adek sodaranye aye pengen ngeliat penyembelihan hewan kurban. Akhirnye aye pun nurutin kemauan mereka buat liat. Nah pas sampe sono, aye langsung disuguhin sama pemandangan yang bener-bener bikin aye jijik sampe mau muntah. Nah entu wajar aje katanye kalo aye sampe mau muntah. Karena salah satu penyebab orang mual dan pengen muntah entu karena nyium aroma yang kagak sedep dan nyenget. Pas entu kan aye lagi ngeliat tumpukan kotoran sapi yang bener-bener banyak setumpuk dan baunye bener-bener parah. Wajar aje jadinye kalo aye jijik bener sama entu kotoran hewan dan bahkan ngerasa mual.


Kalo kite ngerasa kite jadi orang nyang cepet panik, jangan suruh kite buat mutusin sesuatu dah karna makin diteken makin panik dan kaga ngerubah keadaan. Mending kalo mau jadiin orang pemimpin tuh nyang tenang, soalnye kalo orang panik malah bikin situasi kaga kondusif. Udeh gitu kalo orang nyang panikan disuruh mimpin sesuatu nyang bahaye, bisa-bisa bukannye mimpin malah ngerepotin. Belom lagi kalo orang panik tuh biasanye rentan nangis, trus makin panik maki gede lagi nangisnye. Orang tipe panikan jiga jangan sekali-kali dah dipaksa, nanti die malah bikin suasana jadi kaga tenang. Apalagi kalo dalem siatuasi nyang bahaya, orang panikan mesti punya penanganan khusus.


Orang yang pernah ngerasain bencana alam biasanya ngalamin trauma. Saking takutnya ama kejadian yang dia rasain, kalo ada sedikit bencana, jia langsung keinget ama kengerian lagi. Orang yang udah ada trauma ama bencana alam ini, jadinya sering kaga nyaman ama keadaan. Malah ada yang ampe stres gara-gara trauma ini. Bagusnya, ada langkah buat ngadepin trauma kayak gitu. Orang yang ngalamin trauma gara-gara bencana ala mini kudu kita maklumin. Kita kudu kasih waktu buat dia bisa nerima kejadian itu. Orang yang abis ngalamin bencana pasti ngerasa lagi kesusahan banget. Jia bisa jadi kaget banget, apalagi kadang ada yang keilangan famili. Wajar banget kalo dari situ jia ngerasa sedih keilangan, ngeri. Wajar banget, jadi kita kagak boleh maksa jia buat ngelupain. Biarin aja jia ngerasa sedih dulu. Ngerasain keilangan ama kengerian itu dulu.


Waktu libur paling asik diabisin buat jalan-jalan, selain tentunye harus istirahat di rumah juga. Ngeloneng di mall merupakan salah satu pilihan yang oke juga buat ngisi waktu liburan kite, misal sembari ngegaresin ganyeman kedemenan kite terus kumpul bareng temen atau sodara. Waktu lagi jalan-jalan ke PIM bareng sodara-sodara eh gasengaja bener ketemu artis Manohara, yaampun cantiknye bukan main, bening banget, aye sama sodara aye sampe terpukau, saking terpukaunye kita kaga nyamperin si Manoharanye, cuma bengong aje ngeliatinnye. Udeh abis bengong Manoharanye jalan, kite malah masih terpaku sampe akhirnye kite jalan eh tapi jadinye nyasar tadinye mau ke tempat mane jadi ke lain tempat saking abis melongonye.


Pêrmasalahan para wisatawan nyang pèngèn liburan banyak nyang was-was ama ngêri kêtinggalan pêsawat. Sêbêlon bêrangat kê bandara nyang mao êluh tuju, êluh kudu mêratiin lagi jadwal kêbêrangkatan ama têrminal nyang dituju. Misalnyah, êluh pèngèn bêrangkat dari Bandara Soekarno Hatta, êluh kudu ngêcèk lagi jadwal kêbêrangkatan, têrminal, ama gêrbang kêbêrangkatan. Kalu udah, êluh juga kudu ngatur èstimasi waktu nyang dibutuhin. Misalnyah, jarak têmpuh dari rumah kê bandara bisa êluh cèk dulu liwat aplikasi Google Maps. Têrus, kalu pèngèn liburan naèk pêsawat, êluh juga kudu udah siap bêrada ama datêng lêbih awal di bandara, minimal dua jêm sêbêlon kêbêrangkatan biar ora kêtinggalan pêsawat. Ingêt, yak!


Supaya idup kite semua rukun, adem, dengan semua perbedaan nyang ade kotenmestinsaling menghormati. Gimana aje tuh caranye, ya gampang aja sebenernye nyang pertama tuh kite mesti nurunin ego. Yang kedua kite mesti sama-sama menghargai perayaan nyang masing-masing budaya lakuin. Kalo emang kaga sesuai dengan ajaran syariat islam kite kaga perlu nentang. Ketiga, kite mesti memperlakukan orang sama, jangan sensitip kaga mao bertemen ama suku, agama, ras, nyang beda. Hargain semua pendapat orang, trus juga kaga boleh tuh bawa-bawa unsur SARA ke dalem musyawarah. Keempat, kite kaga boleh nyudutin orang karna die punya pandangan nyang beda. Hidup rukun sesama manusia itu perlu, jadi kaga ada perbedaan di antara sesama manusia.


Sampah erat kaitannye ame hal nyang jorok, kotor, bau, penuh kuman, ame bakteri. Makanye, sebage manusie nyang dituntut buat idup bersi dan sehat, kite cenderung ngindarin nyang namenye sampah. Ngindarin enih sebabnye gegara jijik, apelagi kalo sampahnye ude betumpuk banyak, mau ntu di tempat sampah ato di tempat laen. Rase jijik enih bise gegara kebayang betape joroknye enih tumpukan benda, dan betape baunye kalo ude di deket mereka. Bau sampah enih kagak maen-maen, masalanye. Kalo abis ke tempat nyang banyak sampahnye, kitenye, mah, ude di mane tau, baunye tetep ngikut. Kalo ude beginih, nyang ade orang-orang ngerase jijik ame kite juge.


Pas lagi ngumpul ama keluarga, sepanjang waktu emang bakalan rame terus. Ada aja yang gegeroan, yang nyap-nyap, yang ketawa-ketawa. Kalo lagi kayak begitu, seringan pada fokus masing-masing, Kagak ngeroin yang laennya. Pas lagi begitu, kagak sengaja kentut, mana bunyinya nyanter. Bagusnya, cuman laki yang engeh, yang laen kagak engen lantaran lagi pada pokus ama yang laen. Laki langsung kaget, heran, gerakan cepet bener ngebanting barang kayak kagak sengaja, padahal jia sengaja buat nutupin kelakuan bininya. Abis itu, jia ketawa. Bininya mah tengsin banget. Ngeri ada yang ngedenger juga selaen laki. Pas pulang di motor, jadi ngakak banget inget kejadian itu. Jia mah ngetawain terus, istrinya tengsin banget ampe minder.


Bepergian ke tempat umum seringkali tanpa disadari baju yang dipake ntu kagak sengaja kembaran dengan orang lain. Hal ntu tentu mendatangkannye rasa malu, dan sebagian orang ingin rasanye cepat-cepat ganti baju karena kagak mau ketahuan kembaran dengan orang lain, terlebih orang yang kagak dikenal, atau orang asing. Kagak sengaja kembaran baju dengan orang lain tentu menjadi momen yang kagak terlupakan, terkadang malu, panik, bahkan ingin menghilang dari tempat ntu juga. Hal kembaran baju dengan orang lain ntu terkadang menjadi momen yang memalukan untuk dirasakan bahkan diingat sekalipun. Tetapi ada cara yang bisa menghilangkannye ntu rasa malu ketika memiliki baju yang sama dengan orang lain, ya ntu dengan menganggapnye sebagai kenangan yang lucu. Ajak seseorang yang memiliki baju kembar denganmu untuk berfoto ria, barangkali momen seperti ntu bakalan jadi sejarah indah untuk diingat kembali.


Saat perempuan diselingkuhi, kagak jarang die justru menyalahkan perempuan yang menjadi selingkuhan pasangannye. Si selingkuhan ntu dianggap sebagai biang kerok yang membuat pasangannye selingkuh, dan hubungannye jadi berantakan. Padahal, perselingkuhan terjadi karena adanye “persetujuan” antara kedua belah pihak. Perempuan seharusnye saling mendukung. Jadi, saat ada perempuan lain, apalagi yang sudah tahu kalau laki-laki yang disukainye ntu udeh punya pasangan, merebut orang yang kamu cintai, tentu saja menyebalkan. Namun, yang perlu kamu ingat adalah siapa yang sebenarnya menjalin hubungan denganmu? Siapa yang seharusnya menghargai perasaanmu dan tidak melukainya? Jawabannya tentu saja pasanganmu. Pasangan seharusnye menjadi orang yang benar-benar selalu berada di sampingmu, dalam suka dan duka. Jika dia merasa ada yang salah dengan hubungan kalian, maka bicara dari hati ke hati dan berusaha memperbaikinya adalah jalan keluarnya. Bukannya justru melakukan perselingkuhan.


Sebelom kita ngerasain rem blong, kita bisa hindarin pake perawatan. Pertama, pakein minyak ke rem. Kita bisa pilih minyak rem yang mantep biar remnya kagak ngapa-ngapa. Ganti minyak remnya juga kudu rutin, kalo pemakean udah 2 taun per 24 rebu kilo. Kita rutinin cek minyaknya bocor apa kagak. Kalo rutin dicek, kita jadi tau. Misalnya udah tau ada yang bocor, kita jadi cepet benerinnya. Kedua, rawat seal barengan ama minyak rem, biar ketauan kalo udah kurang pakem. Ketiga, kalo kampas rem udah abis atawa aus, itu bisa bikin gesekannya jadi makin panas. Udah gitu, bikin panas juga yang bikin belebian panasnya di cakram. Kalo kita rutin merhatiin rem, kita jadi tau apa yang kudu cepet-cepet dibenerin.


Tapi kalo kucing piaraan sih aye kaha begitu jijik karna emang udeh disediain tempat buat tuh kucing buang kotoran. Pasir buat kucing tuh beda, kalo kena kencing ama kotoran kucing tuh pasir langsung gumpel trus baunye bisa kaga nyengat. Cuman ya tetep aje namanye kotoran kucing kan pasti ada kumannye. Tapi, ya namanye demen ama kucing jadi ya dibela-belain tuh padahal perawatannye juga mahal. Nyang penting si kotorannye jangan ampe buang sembarangan nanti bisa ngerugiin orang laen. Selaen buang kotoran ga sembarangan, harus juga diperhatiin kandangnye karna kalo kandang kucing ampe kotor otomatis kucing jadi kaga sehat. Kan kotoran die banyak bakterinye kalo kaga rajin dibersihin bisa kena ke die.


Pas entu Jane lagi lakuin aksi ngambek ke enyaknye. Die kagak mau nurutin ape perintah enyaknye. Tapi enyaknye kekeh, kalo Jane tetep kudu laksanain perintahnye. Jane pun kekeh buat nolak perintah enyaknye, padahal entu buat kebaekannye. Akhirnye Jane kabur dari rumah. Tapi die kabur dari rumah secara spontan dan impulsif, jadinye die kagak ade persiapan ape-ape. Akhirnye die yang lupa bawa dompet dan hapenye pun cuma bisa pasrah lontang-lantung di jalanan. Terus waktu entu udeh malem. Die masih di pinggir jalan. Nah tiba-tiba aje ade segerombolan preman kagak jelas yang nodong Jane pake senjata. Jane pun takut karena ditodong senjata.


Elu punya kenalan yang ngidap “Borderline Personality Disorder” atau BPD? Elu udeh pernah liat mereka marah tanpa sebab dan bahkan sering bener? Nah elu tau kagak, mereka marah tanpa sebab entu sebenernye karena gangguan kesehatan mental yang dimilikinye? Ternyata wajar aje kalo kite liat mereka marah tanpa sebab dan bahkan sering bener. Entu karena salah satu gejala BPD adalah suasana hari yang kagak stabil. Bisa aje lagi seneng-seneng, tiba-tiba marah tanpa sebab. Nah biasanye kalo suasana hatinye lagi negatif, mereka biasanye emang ngerasa marah, hampa, sedih, dan laennye. Selaen entu, mereka juga sering nunjukkin perilaku impulsif yang ngebahayain diri sendiri, ceroboh, dan kagak bertanggung jawab. Nah entu die sedikit informasi tentang BPD dan salah satu gejalanye adalah gampang marah tanpa sebab. Tapi inget ye, bukan artinye orang yang marah tanpa sebab artinye die ngidap BPD.


Jane Ahlstrand ntu salah satu mahasiswa Australia nyang juge seniman atawa penari Bali. Minggu kemaren waktu die tampil di Universitas Queensland di Brisbane, die ngalamin situasi nyang kagak enak. Tasnye ilang dimaling di dalem kampusnye. Uniknye, tasnye ntu ditemuin ame petugas kebersihannye nyang asalnye dari Indonesia. Suasane di University of Queensland selalu rame kondisinye. Kampus aye eni juge disebut dalem daftar kampus nyang paling cakep di Australia. Apanan justru karene suasane nyang ceria ntu, aye selalu ngejalanin tugas di kampus nyang enak. Aye kagak pernah nyangka kalo didalem ramenye mahasiswa, kagataunye ade maling nyang selalu ngintai. kagak nutup kemungkinan kampus nyang bagus ame lokasinye di negare nyang kaya kaga ade maling, kagak taunye same aje.


Bangunan rumah adanya di deket rawa. Kalo ke kulem, ampir saban ari ketemu macem-macem binatang kecit yang keluar dari garis selipan ubin. Kadang-kadang kaget ngelongok ke bawah, tau-tau keluar cacing. Itu bikin geli, cuman bisa langsung diguyur ke deket lobang. Biar jia masuk got. Kadang, lagi anteng-anteng kencing nongol coa. Ini yang bikin kaget banget. Soalnya, kagak bisa langsung diguyur terus masuk ke lobang kayak cacing. Nah, gara-gara pernah liat seari lebih dari atu coa yang nongol, jadinya bikin aer dicampur sabun cuci piring pake lada. Saban coa nongol, langsung disemprot pake cairan itu. Ternyata, aernya ampuh banget. Kagak lama disemprot langsung pada modar. Emang kudu cari cara banget kita kalo ngadepin beginian.


Suatu ari di bulan Nopèmbêr 2014, adèk guah lagi miluin kêgiatan OSIS di sêkolanyah. Ari onoh, lèngkah kakinyah têrasa bêgonoh bêrat, tapi adèk guah nyoba buat ora opènin pêrasaan anèh onoh. Diah coba buat kongko ama kêtawa barêng têmên-têmênnyah. Ngêjêlang têngari bolong, adèk guah ngêliat sêorang nyang diah kênal liwat koridor ruang kelas. Pikiran-pikiran anèh nyang sêjak pagi ngêhantuinnyah mulè nongol lagih. Orang onoh adalah sopir di rumah, namanyah Pak Romi. Tanpa basa-basi, adèk guah bilang ke sopir onoh dêngan nada lirih, “Udah ora ada, yak, Pak?” Diah tibang nganggukin kêpala sêakan ngarti maksud pêrtanyaan adèk guah. Adèk guah sigrah pamitan ninggalin kêgiatan dan pulang disampêr Pak Romi. Inna lillahi wa inna ilaihi rajiun, têrnyata êngkong udah bêrpulang.


Tanpa êluh sêmuah sadarin bahwa rasa nyêsêl nyang êluh rasain di wayah lalu bisa ngêjadi kêrosaan êluh di wayah dêpan karna ora sêlamanyah pênyêsalan bêarti nègatip. Rasa nyêsêl nyang êluh alamin ngêja êluh sadar ama kêmampuan diri êluh dèwèk. Dêngan ngênal kêmampuan nyang êluh punya, arêpannyah êluh jadi mangkin ngêmaksimalin potènsi nyang ada pada diri êluh. Pênyêsêlan bisa êluh jadiin èpaluasi sêbagè bêntuk pêmbêlajaran buat wayah dêpan. Pênyêsêlan juga bisa ngêbantu êluh buat bisa ngêliat suatu pêrmasalahan dêngan bêrbagè macêm sudut pandang. Hal ênih bisa ngêgampangin lèngkah êluh kê dêpannyah buat bisa ngambil sêbuah kêputusan. Nyok dah ambil sisi positip pênyêsêlan dan buang sisi nègatipnyah.


Êluh mungkin pernah mengalami kejadian konyol nyang bikin malu seumur idup di masa lalu. Iza lagi berada di sebuah ruangan. Namun, selama di ruangan onoh, diah duduk sambil diam. Wajahnya juga tampak aneh. Iza terlihat cemas ama ora tenang. Sementara onoh terdengar suara bêbêrapah wadon berbincang-bincang di luar ruangan di mana Iza duduk. Ora lama kemudian, salah atu suara wadon mengetuk pintu ama berteriak-teriak, "Oi... oi...." Ya, Iza rupanya bukan duduk di ruang sembarangan. Diah ternyata berada di dalêm jamban. Namun, diah salah masuk ke dalêm jamban buat wadon. Pantas ajah banyak suara wadon. Iza tibang bisa pasrah ama terus diam wayah wadon berteriak-teriak buat gantian makè jamban.


Pas empok aye kelas 3 SMA, die sempet sedih bener karena ditolak sama universitas yang die incer. Die udeh incer entu universitas dari pas die SD kayaknye. Tapi sayangnye, die ditolak di entu universitas dari salah stau jalur penerimaannye. Padahal, die udeh incer banget entu universitas. Die udeh berharep bener buat bisa kuliah di entu jurusan dan universitas. Tapi die kagak putus asa, setelah ditolak die tetep coba usahain buat dapetin entu universitas dari jalur penerimaan laennye. Setelah beberape waktu die terus-menerus berusaha, akhirnye die dapetin entu universitas walaupun jurusannye bukan inceran die. Die akhirnye keterima di entu universitas lewat jalur undangan. Akhirnye, die yang awalnye sedih bener karena ditolak universitas yang die incer, jadi seneng bener deh.


Dari sêmuah sumbêr nyang bisa ngêja pakèan êluh bau, bau amis adalah salah atu nyang têrburuk. Bau amis pada baju ênih bisa nyêbabin rasa kêpêrcayaan diri nurun ama ngêja lingkungan ngêjadi ora kêrasan. Bêrikut bêbêrapah lèngkah pêranti ngilangin bau amis pada pakèan. Campurin sêtêngah cangkir soda kuè kê dalêm èmbèr atau bak pênuh aèr angêt atau tambahin atu cangkir soda kuè kê mêsin cuci nyang bêrisi aèr angêt. Rêndêm pakèan nyang bau dalêm larutan sêlama mungkin, sêbaèknyah sêmalêman. Sêlanjutnyah, kumbah pakèan dalêm suhu aèr têrpanas nyang dirèkomèndasiin pêranti kain ngêgunain dètêrjèn paporit êluh. Buat minimalin pênyusutan sêudah dikumbah dêngan aèr panas atau angêt, bêtot kaèn dêngan lêmbut wayah masing basah pêranti sêdikit ngêrêgangin sêrat. Lalu, gantung pakèan di bawah sinar mataari langsung.


Diah baru ajah ngêdapêtin kabar duka. Salah atu êncang diah, êmpok dari ênyaknyah ngêmbusin napas têrakhir di kêdiêmannyah di Kêmang, Jakarta Sêlatan. Bêrita onoh ngêja grup WhatsApp kêluarganyah ramè. Ênyaknyah nyang mêrupakan adèk kandung almarhumah tibang bisa duduk kêlimpungan ngêdêngêr bêrita onoh. Babanyah langsung minta sêkêluarga buat langsung pêgi kê kêdiêman almarhumah buat ngêmandiin ama nguburinnyah pada ari nyang sama. Sêsampènyah di kêdiêman êncangnyah, sêmuah orang tibang bisa mênêng ama bêbêrapah orang di antaranyah adalah bocah-bocah êncang kagak bisa nahan mèwèk. Tapi, di têngah suasana duka ênih, sayangnyah diah ora ngêrasain apah-apah. Diah ora ngêrasain sêdih bêgono hèbat apahlagi mèwèk.


Karena entu hari Sabtu dan besoknye Minggu hari libur, aye dan temennye aye bergadang sampe malem udeh gelap bener. Lampu kamar dan koridor depan kamarnye kite juga udeh dimatiin. Nah pas entu kite cuma dapet penerangan dari kamar sebelah. Pas lagi asik-asiknye ngobrol sambil ngegares, aye liat sesosok putih bercahaya di belakangnye temen aye. Entu sosok terang bener dan rambutnye panjang bener, kayak hantu kuntilanak. Saking kagetnye ngeliat entu hantu, aye kagak bisa ngapa-ngapain, cuma bisa diem dan ngeliatin aje. Entu hantu kayak lagi nunduk gitu. Terus lama-kelamaan die ngangkat kepalanye. Aye ketakutan bener dan mau nyalain lampu, tapi anehnye aye tetep kagak bisa ngapa-ngapain. Sampe akhirnye beberape detik pas entu hantu belom keliatan mukanye, akhirnye aye bisa bangkit dari posisi tengkurepnye aye buat nyalain lampu. Pas entu lampu udeh terang, kagak ade ape-ape lagi.


Bos saya sebenarnya bukan tipe pemarah, pembawaannya kalem, tidak neko-neko. Jadi ceritanya waktu itu tahun 1999 saya baru bekerja sebagai teknisi komputer sekitar sebulan. Karena saya dianggap sudah mampu oleh bos, saya disuruh menggarap servisan komputer dari Telkom. Tolong datanya dibackup terus di instal ulang! Perintahnya. Sayapun langsung mengerjakannya. Setelah selesai backup. Cerobohnya saya, harddisk backup tidak saya cabut. Langsung saya instal. Restart… Lah kok aplikasinya masih seperti aslinya! Waduh! Cek harddisk backup ternyata masih terpasang. Panik ga karuan. Dengan muka tertunduk saya jelaskan kronologinya. Si bos dengan muka tegang pergi mengambil CD recovery. Waktu itu dia pakai Tiramisu Recovery. Saya tidak bisa lupa namanya sampai sekarang. Satu jam kemudian beres. data sudah kembali. Sepulangnya, saya utarakan niat saya ke teman kerja saya kalau saya mau resign saja. Karena sejak awal sudah tidak enak hati bekerja di sana karena kasus hilang data itu. Saya absen bekerja beberapa hari. Esoknya teman saya menemui saya dan bilang kalau saya disuruh bos balik kerja. Sayapun balik kerja. Mulai saat itu saya lebih cermat dalam berkerja, hingga tak terasa saya sudah berkerja disana sampai 6 tahunan.


Pernah kejadian pas galau2nya bales chat aja random di Tinder, Akhirnya match deh sama cogan chines dengan badan atletis dan kalo chat pun nyambung banget. Setelah aku mantap untuk bertemu jadi kita putuskan ketemu di restaurant chines di Yuen Long, Aku ngumpet2 depan restaurant kali aja orang nya nggk sesuai jadi aku langsung kabur ,tapi malah aku ternyata mudah di kenalin dan langsung di sapa, Akhirnya pas ketemu depan restaurant aku kaget karena orang nya tak sesuai yang di photo, tak seperti yang ku harap kan… dia seorang bapak2, kayaknya seumuran bapak ku tapi kelihatan nya kaya tapi Meskipun kaya aku ya enggk tertarik.


Dulu pas masih kecil, aye emang sering banget dimarahin, emang nyang dimarahin lantaran emang nasehat atawa lantaran alesan nyang kagak masuk diakal aye dulu pernah punye hp nokia nyang jadul gitu pas sd, aye pakenye cuman buat telpon ame sms doang, ade suatu waktu aye lagi belajar di sekolah, hp aye ilang dicuri ame orang laen, pas pulang aye cerite ame babe aye, pas denger cerita aye babe aye langsung aje ngamuk ame ngebentak ke aye, bukannye cuman ngomel doang, tapinye sembari mukulin aye ditambahin ame kate kasar nyang keluar ke aye. Aye waktu ntu ade perasaan buat ngebentak balik tapi mental aye masih ciut banget, jadinye cuman bise nangis doang ame akhirnye kependem rase buat ngebentaknye balik. Ude gitu ade kejadian dimane pas aye ditanye waktu komputernye bermasalah, padahal nyang terakhir make ntu si babe, malahan aye nyang dimarahin make umpatan nyang bikin sakit ati.


Kudunye, ari enih Doel cuman nemenin Enyak kontrol jaitan aje. Cuman, pas nunggu, ngape gabut bangat, ye? Batin si Doel. Die pun jalan-jalan ke bagian administrasi, terus baru keinget soal kartu BPJS-nye nyang ude lama tebengkalai. Lupe juge die masi aktip ape kagak, soalnye ude misah juge ame BPJS Enyak Babeh. Gegara bagian administrasinye sepi, Doel jadi iseng daptar buat meriksa bari mao ngecek BPJS-nye. Die nulis mao medical check up. Abis diurus ame mpok-mpok administrasi, Doel dibolein masuk ke ruang periksa. Nah, enih die kejutannye. Abis diperiksa menyeluruh, ujug-ujug dokter bilang kalo Doel kudu dioperasi gegara ade benjutan di lehernye. Ebujug! Batin si Doel. Cuman mao ngecek BPJS aktip ape kagak aje, ujug-ujug disuruh operasi masa?! Cuman, emang kudu die akuin kalo belakangan enih suka ngerasa sakit aneh gitu di lehernye. Haduh. Keluar ruangan, bari ngabarin ke si Enyak, Doel nyiapin mental buat operasi besok pagi. Iye, besokannye si Doel langsung balik lagi ke rume sakit. Deg-degan, mah, ade. Apelagi pesiapannye kagak lame. Die udeh panas dingin aje pas masuk ke ruang operasi. Rasenye mao kabur aje begitu liat alat-alat nyang bahkan kagak die tau namenye ape ntu. Belon lagi jarum suntik di mane-mane. Brrr, merinding yahoed badan Doel. Cuman, gegara die lanang nyang tampan dan berani, die kudu ngadepin enih semue! Takut kagak takut, operasi kudu tetep sekuuut.


Têmên sêpantaran nyang sêring ngêlakuin tindakan kêkêrasan têradêp orang laèn bakal bêrimbas kêpada pêrkêmbangan bocah. Bocah go bakal ngêlakuin hal nyang sama ama apah nyang dilakuin têmên-têmênnyah. Sêlaèn onoh, bocah, baèk dari kalangan sosial rêndah ampè atas ngêlakuin pêrundungan dêngan maksud buat ngêdapêtin pêngakuan sêrta pênghargaan dari têmên-têmênnyah. Bocah usia SD sêcara sosial dikênal sêbagè pasê awal buat bêkêlompok ama punya banyak têmên sêhingga dikênal sêbagè gang age. Olèh karna onoh, konpormitas têmêm sêpantaran lêbih punya pêngaruh têradêp prilaku bocah. Punya têmên ama kêlompok nyang baèk bisa ngêjadi kêniscayaan nyang ora bisa ditawarin buat ngindarin prilaku bocah dari tindakan nyang nègatip, dalêm hal êni pêrundungan.


Melihat tumpukan sampah yang bejibun ntu tersebut, yang mengganggu pemandangan jadi kagak enak diliat, dan pastinye juga bau, membuat seorang anak muda hatinye ntu tergerak untuk membersihkannye ntu pade sampah-sampah ntu tersebut. Tanpa berlama-lama, pemuda ntu langsung terjun ke sungai. Die pun turun ke sungai dengan membawa sejumlah peralatan seperti karung untuk tempat sampah. Pemuda ntu pun kagak lupa untuk menggunakan sarung tangan berwarna hitam. Setelah semua peralatan udeh siap, tanpa rasa jijik pemuda ntu langsung turun, dan mengambil sampah-sampah. Kerennye, pemuda yang mengenakan baju abu-abu ntu membersihkan sampah tanpa dibantu orang lain. Walau begitu, pemuda ntu tetap bersemangat untuk membuat sungai ntu bersih kembali.


Pernah maen ke rumah orang pas masih kecit dulu. Rumah jia belom ada wesehnyanya. Jadi, di kulemnya cuman bisa mandi ama paling banter bisa kencing aja. Waktu itu udah mules banget. Temen langsung nganterin ke weseh yang biasa dipake bareng-bareng ama tetangganya juga. Pas masuk, masih ada kompa aer yang kudu kita tarik pake tangan naek turun. Kata jia, kalo mau berak, kompa dulu aernya ampe seember. Terus, baru masuk weseh. Pas udah selese ngompa aer, masukin dah ember aernya. Pas masuk, kaget banget dalemnya licin belumut. Nahan muka kegelian ngelongoknya. Pengen bilang kagak jadi, cuman kagak enak ama temen. Akhirnya, tetep masuk cuman nahan geli ama ngeri kepleset juga lantaran ubinnya licin.


Seorang karyawan swasta di suatu perusahaan atau kantor, kaget menerima pemberitahuan, bahwa dirinye ntu positif COVID-19. Padahal die mengaku kagak pernah melakukan swab PCR sama sekali. Seorang karyawan ntu mengaku pada Rabu (9/2/2022) menerima pesan WhatsApp dari Kementerian Kesehatan (Kemenkes) yang menyatakan dia positif COVID-19. Die lalu mengecek ke aplikasi PeduliLindungi. "Saya mengecek aplikasi PeduliLindungi dan mendapatkan hasil PCR positif dari laboratorium RS Brawijaya, Depok. Sebelumnye kagak pernah melakukan PCR swab sekalipun di RS Brawijaya Depok," kata karyawan tersebut saat dihubungi, Jumat (11/2). Karyawan ntu 'divonis' positif COVID-19 terhitung sejak Rabu (9/2), statusnye di PeduliLindungi pun menjadi berwarna hitam. Karyawan yang berdomisili di Ciputat, Tangerang Selatan (Tangsel) itu lalu mengurus status hitam tersebut agar kembali normal.


Makan sedeng enak-enaknya suka gedek banget kalo liat ada yang kotor. Makanan yang paling sering keliatan kotor itu lantaran ada rambut yang masih nempel. Geli banget kalo lagi napsu-napsunya makan, pas lagi ngehabek tau-tau ada yang nyangkut bikin geli bibir. Taunya ada rambut, panjang lagi. Jadi kagak napsu banget kalo udah ngeliat begitu. Paling sering makan yang dibungkus. Kalo kena nasi gitu, udah kagak mau ngelanjutin dah. Apalagi pas tau kalo rambut kagak gampang dicerna di perut. Ngeri juga jadinya. Di rumah kalo masak sendiri atawa dimasakin ama laki aja kalo nemu rambut pas lagi makan, langsung kagak napsu. Pegimana nasi bungkusan yang udah barang tentu rambut yang dagang atawa pokonya itu rambut orang laen.


Ada gadis yang waktu bocahnya sering banget diomelin ama emaknya. Udah gede, jia jadi anak yang pengecut. Dari jia sekolah ampe kerja, kagak bisa nyampein ide yang jia punya sendiri. Tiap kali ada orang berantem, badannya langsung ngerengked ketakutan. Cuman, kadang-kadang jia jugak kagak bisa ngontrol dirinya kalo lagi kesel. Ada orang salah dikit, jia langsung meledak-ledak emosinya. Kalo kagak ada orang, bisa ngebantingin barang-barang yang ada di situ. Kagak jia sadarin kalo jia ngebawa trauma takut diomelin, gara-gara sering banget diomelinin ama emaknya pas masih bocah. Pas jia udah nikah ama punya anak, jia jadi gampang juga ngomelin anaknya. Ngeliat kasus kayak gini, kita jadi ngeliat kalo ketakutan diomelin ini ngebawa trauma ama jadi nurunin ke anaknya.


Awalnyah Jihan kê warung sêkitar jêm 9 malêm pêranti bêli gayêman. Sêudahnyah, Jihan bêrêncana mampir kê ATM nyang bêrada di dêkêt warung. Tapi, bèrès Tia dari warung, diah kêpapagan ama sêorang lanang nyang sêakan ngêliatinnyah dari ujung kêpala ampè ujung kaki. Jihan langsung putêr balik dan ora jadi kê ATM. Diah jalan sêgancang-gancangnyah. Mangkin Jihan jalan gancang, orang onoh mangkin anèh gêlagatnyah. Diah bêrusaha ngêgancangin jalannyah lagi ampè akhirnyah diah udah dêkêt kos. Orang onoh masing ngintilin Jihan baè.  Karna Jihan ngêri pisan, diah mutusin ora langsung biluk kê gang kosnyah. Untungnyah bè wayah Jihan biluk, orang onoh ora ngintilin lagi.  Jihan nyang mao kê ATM, malah ora jadi karna orang anèh onoh.


Waktu zaman aye masih kuliah, aye sama temen-temen kampus aye pulang ngampus maen dulu ke salah satu mall deket kampus, jadi ceritanye kite mau nonton film rame-rame karena ntu hari, hari terakhir ujian dan besoknye udeh libur, jadi kite mutusin buat jalan dan nonton ramean. Ceritanye pas aye lagi nunggu jadwal pelemnye dimulai aye kehausan, dan aye beli minuman seger dah tuh. Pas lagi antre beli ntu minuman, aye liat-liat kaya kenal, eh bener aje ternyata die ntu temen sekolah waktu SMP yaudeh deh sama sama kaget karna udeh lama kaga ketemu terus banyak yang berubah, akhirnye ngobrol-ngobrol dah tuh.


Demen masak, tapi kagak demen bau amis daging-daging ame telor nyang dipake buat bahan masakan? Ade beberape solusi nyang bise dilakuin, nih. Walopun bari jijik ampe pengen muntah, ntu bau amis kudu diilangin dari tangan biar mualnye kagak makin jadi. Petame, bise pake odol diolesin rata di telapak tangan (asumsi bagian nyang paling bau), terus bilas. Kedue, bise juge manpaatin bubuk kopi. Kalo enih, nantinye ntu amis ilang, terus tangan jadi bau kopi. Mendingan lah, ye. Ketige, bise juge pake lemon ato jeruk nipis. Enih buah tekenal ame pitamin C-nye nyang banyak bener. Terus, tenyate, bau buahnye nyang nyengat bise bangat nutup ato ngilangin bau amis nyang kagak enak. Kebukti produk-produk pencuci alat masak biasenye bahan dasarnye buah lemon ato jeruk nipis.